KARAMBOL U NIŠU Sudarila se dva automobila, pa je jedan naleteo na motociklistu\nVozač motocikla R. M. (66) iz Niša zadobio je povrede ramena i nadlaktice, kada je nakon sudara dva automobila u naselju Pantelej na njega naletelo jedno od vozila.\nNezgoda se desila juče oko 15.40 časova na raskrsnici Knjaževačke i Studeničke ulice, gde su se najpre sudarili automobili “mazda 3” kojim je upravljao M. K. iz Bele Palanke i folksvagen “polo” za čijim je volanom bio G. M. iz Niša.\nMeđutim, nakon sudara, “mazda” je promenila pravac kretanja, ušla u traku kojom se kreću vozila iz suprotnog pravca gde je naletela na motociklistu i oborila ga. Prema informacijama iz Hitne pomoći, vozač motocikla je dobio povrede ramena i nadlaktice.\n- Posle ukazane pomoći i urgentnog zbrinjavanja na licu mesta, povređeni vozač motocikla je prevezen u Urgentni centar radi dalje dijagnostike i lečenja, kažu u Hitnoj pomoći u Nišu.\nPolicija je obavila uviđaj radi utvrđivanja uzroka sudara o kojem je obavešteno i Osnovno javno tužilaštvo u Nišu.\nUDARIO U MOTOCIKL I POBEGAO Bračni par teško povređen, traga se za vozačem automobila\nBRAĆA TEŠKO POVREĐENA U MEDOŠEVCU Motor se prevrnuo na bok pa klizeći udario u ogradu i parkirani automobil\nNESREĆA U LOVU Lovac iz Vranja sa prostrelnim ranama primljen u nišku bolnicu


Snage Novorusije oborile ukrajinski MIG-29\nSnage Novorusije oborile ukrajinski MIG-29\nPortparol ukrajinske vojske rekao je da su snage Novorusije na istoku zemlje oborile ukrajinski vojni avion, prenose svetske agencije.\nOleksej Dmitraškovski rekao je da je letelica oborena u regionu Luganska posle lansiranja nekoliko raketa prema vojnim trupama Novorusije.\nOn je istakao da je pilot borbenog aviona uspeo da se katapultira, te da je uspešno stigao do jedne od vojnih baza ukrajinskih snaga.\n“Avion je oboren pošto je završio akciju tokom koje je „likvidirao grupu terorista“ – pobunjenika“, rekao je Leonid Matjuhin, predstavnik ukrajinske vojske na istoku, čiju izjavu treba uzeti sa rezervom.\nKijevska hunta je u četvrtak okružila Lugansk, presekavši i poslednji drum koji je povezivao taj grad s granicom Rusije, saopštio je portparol ukrajinske armije, a iako je navedeno da su lideri Novorusije napustili taj deo, pojedine borbene formacije su ostale na položajima.\nPoslednji sukobi u Lugansku odvijaju se u senci iščekivanja epiloga u pokušaju Rusije da dostavi humanitarnu pomoć istoku Ukrajine. Vlasti u Kijevu su priznale ruski konvoj humanitarnim, pa se očekuje njegov skori prelazak granice i ulazak na teritoriju Ukrajine.


Zamijenite stari telefon za novi u Telenoru – Bankar.me\nJune 2, 2020 BIZNIS, PROMO, SVE VIJESTI Leave a comment\nKompanija Telenor od sada nudi uslugu ,,Staro za novo“, putem koje korisnici mogu svoj stari telefon zamijeniti za novi. Svi koji žele da uređaj koji više ne koriste zamijene novim, treba da stari telefon donesu u Telenorovu prodavnicu, gdje će njegova vrijednost biti procijenjena. U skladu sa procjenom, korisnici dobijaju ponudu za otkup uređaja. Ukoliko je prihvate, Telenor im izdaje vaučer u odgovarajućem iznosu, koji može da se iskoristi za popust prilikom kupovine novog telefona ili dodatne opreme. Uređaj se procjenjuje u skladu sa različitim kriterijumima, a neki od njih su marka, model, godina proizvodnje, eventualna oštećenja i slično.\nPrevious Austrijiski hotelijeri izgubili deset godišnjih dobiti zbog korone\nSljedeći Evropska komisija traži povećanje IPA fondova na 14,5 milijardi eura


Stepanović: Politički odnosi presudno utiču na ekonomsku saradnju - Nova ekonomija\nStepanović: Politički odnosi presudno...\nStepanović: Politički odnosi presudno utiču na ekonomsku saradnju\nGlavna i odgovorna urednica Nove ekonomije Biljana Stepanović izjavila je, govoreći o ekonomskoj saradnji, da su Srbija i Hrvatska upućene jedna na drugu.\n"Mi poznajemo tržišta jer smo nekad bili ista zemlja. Jeftinije je, lakše i pametnije da razvijate izvoz i trgovinu sa susedima, ali za to je potrebna politička normalizacija", izjavila je Stepanović gostujući u Novom danu.\nGovoreći o susretu predsednika Srbije Aleksandra Vučića i hrvatske predsednice Kolinde Grabar Kitarović u Zagrebu, Stepanović je rekla da nije mogla da se otme utisku kao da su bili "naterani da budu tu".\n"Svaki razgovori su dobri, bolje nego da ih nema. Može biti da je namera međunarodne zajednice da se najzad normalizuju odnosi", ocenjuje ona.\nDodaje da politički odnosi presudno utiču na ekonomsku saradnju.\n"Kapital neće da ide tamo gde ima bojazan da nešto može da se dogodi, dolazi samo u stabilno okruženje", kaže ona.\nStepanović ističe da privrednici sarađuju jer je to logika kapitala, a da je zadatak politika da im to ne otežava već naprotiv, da im olakšava.\nPrema njenim rečima, pokazalo se da je Srbija otvorenija za hrvatske kompanije.\n"Agrokor je recimo kupio nekoliko naših dobrih preduzeća, dok obrnut slučaj nije tako čest. Naši priverednici su se dosta bunili, dok se ovde lakše investiralo", rekla je ona.\nKao glavni problem kad je reč generalno o investicijama Stepanović naglašava to što Srbija mora da plaća stranim investitorima kako bi kompenzovali nepovoljan ambijent.\n"Kad bi bilo stabilno za ulaganje, vladavina prava, dolazili bi sami investitori", ocenjuje ona.\nPrema njenim rečima, najveći problemi srpske ekonomije su nepoverenje, nedostatak investicija, pre svega domaćih, kao i partijsko zapošljavanje.\nZoran M Milinković\n14.02.2018. u 11:51\nJa sam Zoran M Milinković iz Zemuna INOVATOR ...Ja posedujem dva registrovana PATENTA 50247 , 52095 .Metalni tipl i alat - vijjak za ugradnju mog a i njihovih metalnih tiplova koi su na bazi unutrašnjeg pokretnog klina ....Ispitivanjem Svetskog tržišta , ispitivanjeem i poređenjem rezultatisu takvi da su najbolji na Svetu u toj klasi metalnih tiplova .Dobitnik sam dve zlatne medalje i drugih ali nemam novca za pokretanje proizvodnje i nisam clan ni jedne stranke a plačam godišnju taksu za održavanje patenata ... 0611732526 . Pozdrav Magazinu Nova Ekonomija\nJapan donirao MUP-u Srbije spasilačku opremu vrednu oko 1,5 mi...\n17.08.2018. u 13:16


Tužioci u Hagu: Svedoci protiv Tačija zastrašivani, zaštitne mere ne otklanjaju rizik | Insajder\nTužilaštvo suda za zločine OVK u Hagu potvrdilo je da su mnogi potencijalni svedoci protiv bivšeg zapovednika OVK Hašima Tačija i trojice saoptuženih za zločine na Kosovu izjavili da se plaše ili da su bili podvrgnuti zastrašivanju.\nFoto: AP Photo/Peter Dejong / Haški tribunal\nČetvorica bivših oficira glavnog štaba OVK optužena su za zločine nad Albancima, Srbima i Romima u 34 nelegalna pritvora te paravojske na Kosovu i u Albaniji, 1998-99.\nTužioci su naglasili da su "tokom cele istrage svedoci, više puta, izražavali snažan strah od toga šta im se može desiti zato što su tužilaštvu rekli istinu".\nBudući da će, tokom suđenja, Tači i saoptuženi "neizbežno saznati identitete svedoka protiv njih", to će, po tužiocima, "svedoke izložiti povećanom riziku od zastrašivanja".\nTužioci su naveli primere da su svedoci u takvim procesima na Kosovu bili ubijeni ili ranjeni, da su im na kuću bile bačene bombe ili da je na njih pucano.\n"Pripadnici SHIK (bezbednosne službe), koji su odgovarali Kadriju Veseljiju i članu udruženog zločinačkog poduhvata Azemu Sulji bili su umešani u nadziranje, upućivanje pretnji i podmićivanje svedoka koji su pred Haškim tribunalom svedočili protiv bivših članova OVK", napisali su tužioci.\nIsto tako, osobe koje su radile za optuženog Seljimija bile su, u drugom slučaju, umešane u "pokušaj ubistva" svedoka, a Seljimi je zatim od kosovskog policajca tražio da mu preda dokaze.\nSvedok u procesu protiv Fatmira Ljimaja pred Haškim tribunalom odbio je, po tužiocima, da svedoči zbog pretnji smrću. Ljimaj je bio optužen za zločine u logoru Lapušnik, koji se na teret stavljaju i Tačiju i saoptuženima. U optužnici protiv Tačija, Ljimaj je naveden je kao član udruženog zločinačkog poduhvata.\nTužioci su podsetili da su, u oslobađajućoj presudi Ramušu Haradinaju, sudije Haškog tribunala navele da su "mnogi svedoci iz straha" odbili da svedoče. Haradinaj je bio optužen za zločine nad zarobljenicima OVK u Metohiji, za koje se sada terete Tači, Veselji, Seljimi i Krasnići.\nTužilaštvo je, u istom podnesku, navelo da su Tačijevi i Veseljijevi ljudi u vladi Kosova potencijalne svedoke optužbe, koji su bili pozivani na razgovor u Hag, potplaćivali, s lažnim izgovorom da im plaćaju troškove puta, iako je te troškove već bio podmirio sud.\nKada je jedan od potencijalnih svedoka sa Kosova odlučio da u Hagu odgovori na pitanja tužilaca, umesto da ćuti, Tači se potrudio da njegov advokat ne dobije priliku da zastupa druge osobe koje je haško tužilaštvo pozvalo na razgovor.\n"Pokušaji da se utiče na potencijalne svedoke, uključujući članove udruženog zločinačkog poduhvata, uključivali su, takođe, njihovo zapošljavanje na položaje u vladi Kosova", naznačili su tužioci.\nKao primer, naveli su da je bivši oficir OVK Sulejman Seljimi, član zločinačkog udruženja iz optužnice, samo tri dana pošto su ga, u januaru 2019. tužioci pozvali na razgovor u Hag, dobio zaposlenje u Vladi Kosova kao "savetnik".\nNakon što je saslušan u Hagu, Seljimi je, zbog protesta javnosti, bio otpušten, ali je prethodno "ni za šta" dobio platu od preko 15.000 evra.\nDrugog člana zločinačkog udruženja iz OVK, Rustema Mustafu, Tači je, takođe, zaposlio kao svog savetnika za platu od "18.000 evra godišnje" odmah pošto je Mustafa, u januaru 2019. bio ispitivan u Hagu, naznačilo je haško tužilaštvo.\nNa jučerašnjo statusnoj konferenciji, tužioci su nagovestili da će biti spremni za suđenje na leto 2021, ali su branioci uzvratili da za proces neće biti spremni pre juna 2022.\nTači i saoptuženi izjavili su, prošle nedelje, da nisu krivi za zločine iz optužnice. Svi su 4. i 5. novembra bili uhapšeni na Kosovu. Advokati Tačija i Veseljija insistiraju da su se njihovi klijenti dobrovoljno predali, u dogovoru sa tužilaštvom.\nTači, Veselji, Krasnići i Seljimi, optuženi su za zlodela počinjena u 34 nelegalna pritvora OVK na Kosovu i u Albaniji nad najmanje 407 pritvorenika, od kojih je najmanje 98 ubijeno, od marta 1998. do septembra 1999.\nOptužnica Tačija i ostale u 10 tačaka tereti za progon na političkoj i etničkoj osnovi, zatvaranje, nezakonito hapšenje i pritvaranje, druge nehumane postupke, okrutno postupanje, mučenje (dve tačke) i ubistva (dve tačke).


Najviši stepen mjera bezbjednosti tokom posjete ruske delegacije Srpskoj\n1089\tObjavljeno 22 april 2018 Autor: Micro Mreza\nMinistarstvo unutrašnjih poslova Republike Srpske preduzeće u utorak, 24. aprila najviši stepen mjera bezbjednosti povodom posjete Srpskoj delegacije Savjeta Federacije Federalne skupštine Ruske Federacije na čelu sa predsjednicom Valentinom Matvijenko.\nU sklopu mjera bezbjednosti u vrijeme dolaska delegacije u utorak, 24. aprila, od 11.00 do 12.00 časova i u vrijeme odlaska od 16.00 do 17.00 časova, od aerodroma u Mahovljanima do Banjaluke biće zabranjen saobraćaj za sva motorna vozila dijelom magistralnog puta Laktaši-Gradiška, od skretanja za aerodrom do Aleksandrovca, od Aleksandrovca do Aleksandrovačke petlje, dionica auto-puta Gradiška-Banjaluka.\nU tim vremenskim intervalima za sva motorna vozila biće zabranjen saobraćaj od Aleksandrovačke petlje do Klašnica, zapadni tranzit, Ulica Krajiških brigada - Ulica Ranka Šipke - Ulica Vuka Karadžića - Ulica Kralja Petra Prvog Karađorđevića - Ulica Bana Todora Lazarevića, saopšteno je iz MUP-a Republike Srpske.\nNa trasi kretanja delegacije u ovim vremenskim intervalima biće ograničeno i kretanje drugih učesnika u saobraćaju, uključujući bicikliste i pješake.\nMUP je apelovao na građane da na toj trasi puta ne ostavljaju parkirana vozila, kao i da u utorak izbjegavaju kretanje ovom trasom i užim centrom grada jer će veliki broj saobraćajnica biti zatvoren za saobraćaj i ograničeno kretanje pješaka.\n"Apelujemo na sve građane da se pridržavaju uputstava Ministarstva i drugih institucija koje učestvuju u organizaciji posjete ruske delegacije. Građanima savjetujemo da obavezno poštuju naredbe policijskih službenika na terenu, izbjegavaju nošenje ruksaka i torbi i da uz sebe imaju neki identifikacioni dokument", navodi se u saopštenju MUP-a.\nGrađanima se savjetuje i da izbjegavaju otvaranje prozora, izlaske na terase, krovove zgrada i slično.\nMUP obavještava predstavnike medijskih kuća, druge subjekte, kao i građane da je na području trase kretanja i užeg centra Banjaluke zabranjena upotreba dronova.\n"Predstavnici medijskih kuća koji su se akreditovali za praćenje svih događaja koji se organizuju povodom posjete ruske delegacije, treba da na sebi imaju jasno istaknutu akreditaciju", naglašava se u saopštenju.\nPredstavnici medija su dužni da poštuju naredbe policijskih službenika na terenu, a sve informacije, predstavnici medija mogu dobiti od Biroa za odnose sa javnošću predsjednika Republike.\nU užem centru grada, u Ulici Kralja Petra Prvog Karađorđevića, od raskrsnice sa Ulicom Srpska do raskrsnice sa Alejom Svetog Save, u Ulici Bana Milosavljevića, u Ulici Srpska, od raskrsnice sa Ulicom Bana Milosavljevića do raskrsnice sa Ulicom Ivana Franje Јukića, od 9.00 do 17.00 časova na snazi je naredba o zabrani rada ugostiteljskih, trgovačkih i drugih objekata u kojima se pruža uslužna djelatnost, te točenje alkoholnih pića.\nZABRANA PREVOZA EKSPLOZIVNIH MATERIЈA\nMinistar unutrašnjih poslova Republike Srpske Dragan Lukač izdao je naredbu o zabrani prevoza eksplozivnih materija u drumskom saobraćaju na području Istočnog Sarajeva, Banjaluke i Laktaša, s ciljem preduzimanja bezbjednosnih mjera i radnji povodom posjete delegacije Savjeta Federacije Federalne skupštine Ruske Federacije.\nZabrana za područje grada Istočno Sarajevo važi sutra od 15.00 do 22.00 časa, a za područje Banjaluke i Laktaša u utorak, 24. aprila, od 6.00 do 19.00 časova, saopšteno je iz MUP-a.\nU utorak, 24. aprila, od 9.00 do 18.00 časova biće zabranjen saobraćaj za teretna vozila preko 7,5 tona ukupne mase na dionici puta aerodrom u Mahovljanima - Aleksandrovac - auto-put Gradiška-Banjaluka - naplatne kućice Јakupovci - Klašnice - uključenje na brzi put - M-16, kao i banjalučkim ulicama Krajiških brigada, Ranka Šipke, Vuka Karadžića, Kralja Petra Prvog Karađorđevića i Olimpijskih pobjednika.\nOva zabrana ne odnosi se na teretna vozila javnih i komunalnih službi i vozila koja će biti angažovana na aktivnostima obezbjeđenja povodom akcije pod nazivom "Republika Srpska 2018".\nMUP Srpske, policijske uprave i policijske stanice u ovom periodu neće izdavati odobrenja za prevoz eksplozivnih materija.


MMF: Oporavak eurozone odložen za godinu dana\nGlobalni rast postepeno će ojačati ove godine, u prosjeku na 3,5 odsto, i na taj način blago ubrzati u odnosu na prošlogodišnji napredak od 3,2 odsto, navodi se u ažuriranim januarskim prognozama Međunarodnog monetarnog fonda (MMF) za svjetsku ekonomiju.\nDalje jačanje globalne ekonomije MMF prognozira u narednoj godini, kada bi rast trebalo da dostigne 4,1 odsto. Takva prognoza se zasniva na pretpostavci da se oporavak u međuvremenu vrati u eurozonu, prenosi SEEbiz.\nAžurirane prognoze MMF-a obuhvataju samo najveće ekonomije i regije, za razliku od redovnih polugodišnjih prognoza u kojima se objavljuju procjene za svaku zemlju pojedinačno.\nU najnovijim procjenama MMF predviđa se da će rast svjetske ekonomije biti nešto sporiji nego što je navedeno u redovnim jesenjim prognozama, kada je za ovu godinu procijenjen rast od 3,6 odsto, a za narednu od 4,2 odsto.\nPredstavnici MMF-a smatraju da su mjere koje su poduzele vlade u Sjedinjenim Američkim Državama (SAD) i eurozoni smanjile rizike akutne krize, ali je oporavak eurozone odgođen za godinu.


Luka Lazukić protiv dnevnog lista Kurir - Savet za štampu\nLuka Lazukić protiv dnevnog lista Kurir\nTekstovima: “Nataša Bekvalac o porodičnom nasilju: Ne sme da se ćuti, ni trpi. Žrtva mora da kaže problem”, “Dan posle nasilja ispred kuće Bekvalčeve mirno: Nataša se zatvorila, napolje izašla samo dadilja”, “Luka Lazukić je uzeo svoj motor nazad: A ne vraća Natašina kola, koja se sa bebom vozi taksijem”i “Nataša Bekvalac izašla iz kuće: Pevačica napustila dom na Dedinju sa sestrom i advokatom”, objavljenim 15. i 16 .aprila 2018. godine u onlajn izdanju, dnevni list “Kurir” nije prekršio odredbe Kodeksa novinara Srbije.\nAdvokat Luke Lazukića podneo je žalbu Savetu za štampu, smatrajući da je “Kurir”, objavljivanjem serije tekstova prekršio više tačaka Kodeksa novinara iz poglavlja Istinitost izveštavanja, Odgovornost novinara, Novinarska pažnja i Poštovanje privatnosti. U žalbi je, između ostalog, navedeno, da novinari nisu postupili u skladu sa obavezom da konsultuju što više izvora, uključujući i podnosioca žalbe, da bi izneli svoje stavove o događaju, kao i da su Lazukića neosnovano optužili za vršenje krivičnog dela i time povredili pravilo pretpostavke nevinosti, oglasivši ga krivim bez sudske odluke. U tekstovima se više puta tvrdi da je Lazukić “pretukao“ svoju suprugu Natašu Bekvalac, da joj je “naneo vidljive telesne povrede”, “rešio da se sa ženom obračuna pesnicama”… “Opravdano se može zaključiti da u konkretnom slučaju novinari nisu postupili sa dužnom pažnjom, kao i da su slepo verovali izvorima informacije bez ikakvog kritičkog osvrta. Posledično navedenom, grubo je narušena privatnost podnosioca žalbe, njegovo dostojanstvo i integritet”, ističe se u žalbi.\nČlanovi Komisije za žalbe su zaključili da, uprkos time što su neke kvalifikacije mogle biti izbegnute, „Kurir“, objavljivanjem spornih tekstova, nije prekršio Kodeks novinara. Po oceni Komisije, postojao je javni interes da se o ovom slučaju izveštava i podnosilac žalbe je toga morao biti svestan, tim pre što je njegova supruga javna ličnost. Lazukić je, po svemu sudeći, prvih dana izbegavao da daje izjave novinarima, što ne može biti način da se mediji spreče da o tome pišu. Kada ne mogu da dođu do svih aktera događaja, novinari moraju da se oslone na dostupne izvore. Komisija je uzela u obzir i to da je Lazukić kasnije dao više izjava i intervjua za nekoliko medija, među kojima je i „Kurir“, tako da je imao mogućnost da iznese svoju verziju događaja.


Ljudi, šta je sa Barsom? - Sportske.net\nLjudi, šta je sa Barsom?\nNovi neuspeh, očajna igra, rezultati koji se ne mogu opravdati u 2014. Da li je Barsa juče u Valjadolidu izgubila šampionsku titulu?\nFoto: Beta/AP Photo/Israel L. Murillo\nŠta se dešava sa Barselonom u 2014. je pitanje katalonskih medija. Blaugrana je osvojila samo 17 od 30 bodova u prethodna dva meseca, u novu godinu su ušli sa oporavljenim Leom Mesijem, izjednačeni sa Atletikom, ali i sa +5 u odnosu na Real. Sada, ne samo da je prednost ispuštena, već, ako ovako nastave, izgubiće titulu.\nPoraz na "Zorilji" je drugi uzastopni na strani, Katalonci nikoga nisu uverili u poslednje vreme da imaju kvalitet za vrh. Neshvatljivo je za tim da ne postigne gol, prečesto im se to dešava, setite se i mečeva na "San Mamesu" kao i protiv Osasune. Imali su dovoljno vremena da posle vođstva Valjadolida okrenu rezultat, ali su u drugom poluvremenu gotovo delovali bezopasno.\nOvo je njihov prvi poraz na "Zorilji" u poslednjih šest mečeva, Ćavi kaže da je loš teren jedan od uzroka, ali timovi kao Barsa ne mogu da nađu takva opravdanja.\nOko 90% ispitanika ankete u vodećem listu "Sport" smatra da je liga izgubljena juče protiv Valjadolida i da će prednost Reala, ako danas "Merengesi" dobiju Levante kod kuće, biti nedostižna. Ona će iznositi "samo" 4 boda, međutim ovakva Barselona nikome ne uliva poverenje.\nI tu čitaoci lista imaju jasan stav, igrači su krivci, ne Tata Martino. Barsa je delovala bezvoljno, Deni Alveš je sinoć nešto natuknuo o tome da je ekipa bila u kontra-ritmu, ali je jasno da će glava trenera biti "ucenjena", ako se stvari ne poprave.\nNamrštena lica, ali i primetno suzdržavanje da se ne kaže nešto krupno bili su primetni sinoć po povratku iz Valjadolida.\nMediji se pitaju gde je nestao Nejmar, zbog čega tim deluje bezidejno.\n"Nismo se odrekli lige, borićemo se dok postoji matematika", rekao je Tata Martino sinoć posle šoka u Valjadolidu.\nAli, pre lige, sledi revanš sa Sitijem, on nije formalnost, bez obzira na lepu prednost iz Engleske, jer u Kataloniji misle da su "Građani" namirisali krv i da sigurno posle ovakvih partija vide svoju šansu da naprave čudo i plasiraju se u četvrtfinale.


RTCG - Radio Televizija Crne Gore - Nacionalni javni servis :: Svijet :: Jedna osoba preminula u protestima u Kubi\n14. 07. 2021. 10:40 >> 10:43 3\nJedna osoba preminula u protestima u Kubi\nKubanske vlasti potvrdile su da je jedna osoba izgubila život tokom antivladinih demonstracija koje su posljednjih dana potresle zemlju.\nMinistarstvo unutrašnjih poslova saopštilo je sinoć da je 36-godišnji demonstrant umro u ponedjeljak za vrijeme sukoba demonstranata i policije u opštini Arojo Naranho u predgrađu Havane.\nMinistarstvo je navelo da je bilo hapšenja i povrijeđenih ljudi, među kojima i nekoliko policajaca.\nU saopštenju se optužuju demonstranti da su demolirali kuće, izazivali požare i rušili vodove za struju. Oni se takođe optužuju da su napadali policiju i civile noževima, kamenjem i drugim predmetima.\nU demonstracijama koje su izbile u nedjelju je hiljade Kubanaca izašlo na ulice da izrazi nezadovoljstvo zbog nestašica hrane i drugih potrepština, porasta cijena i prekida struje, a neki su pozivali na promjenu vlade.\nU Havani je juče i dalje bio veliki broj policije na ulicama, a čuvali su i ključna mjesta kao što je promenada Malekon pored obale i Kapitol. U zemlji je i dalje poremećen servis interneta i mobilnih telefona.\nNema izvještaja o novim protestima. Vlada je pokušala za proteste da okrivi kubanske Amerikance koji su koristili društvene mreže da podstaknu nemire na Kubi.\nDemonstracije održane u nekoliko gradova i manjih mjesta su bile među najvećim izlivima antivladinih osjećanja viđenih u više godina na Kubi, koja je pod čvrstom vladinom kontrolom. Zemlja se suočava sa skokom broja zaraženih korona virusom i bori se sa najgorom ekonomskom krizom u više decenija izazvanom američkim sankcijama koje je uvela adminsitracija predsjednika Donalda Trampa.\nZbog ovog retkog izražavanja neslaganja i bivši predsjednik Raul Kastro, koji se povukao, pridružio se u ponedjeljak drugim vođama u namjeri da razgovara o aktuelnoj situaciji.\nKubanski ministar spoljnih poslova Bruno Rodrigez juče je rekao da su 11. jula bili neredi, i vrlo ograničeni poremećaji a da su "oportunisti" iskoristili vrlo teške uslove u kojima Kubanci danas žive. On je, međutim, naglasio da tog dana "nije bilo socijalne eksplozije na Kubi".\n"Nije bilo socijalne eksplozije zbog volje našeg naroda i zbog podrške našeg naroda revoluciji i njenoj vladi", rekao je ministar.\nKuba Demonstracije Kuba\nKuba legalizovala mala i srednja preduzeća\n11. 08. 2021. 0\n"SAD da se bave policijskim nasiljem na svojoj teritoriji"\n23. 07. 2021. 3\n22. 07. 2021. 1


Mali: Komunalci na psihološkoj proceni - 06.04.2015, Sputnik Srbija\nMali: Komunalci na psihološkoj proceni\nKomunalna policija će biti izmenjena iz korena, biće pooštreni konkursi, a svi njeni pripadnici idu na psihološke testove, najavio je gradonačelnik Siniša Mali. 06.04.2015, Sputnik Srbija\nvesti, srbija, beograd, siniša mali, komunalna policija\n12:21 06.04.2015 (Osveženo: 16:19 05.10.2015)\nKomunalna policija će biti izmenjena iz korena, biće pooštreni konkursi, a svi njeni pripadnici idu na psihološke testove, najavio je gradonačelnik Siniša Mali.\nMali je za Blic rekao da će tu službu zadesiti „tektonski poremećaji“, da će obuka biti organizovana na novi način i biti kvalitetnija, zahtevnija i jača.\n„Ne može svako da bude komunalni policajac i to želimo jasno da stavimo do znanja svima“, rekao je Mali.\n20 Mart 2015, 14:55\nGradonačelnik je nedavno najavio zapošljavanje još 1.000 komunalnih policajaca u Beogradu, a kako je rekao, već je održao seriju sastanaka sa načelnikom i nadležnima u komunalnoj policiji, nakon čega je napravljen akcioni plan rada.\n„Svesni smo problema koji smo nasledili. Biće promenjen Zakon o komunalnoj policiji, pod hitno smo pooštrili uslove konkursa i to uoči zapošljavanja 1.000 novih komunalnih policajaca. Ne samo da smo pooštrili način zapošljavanja, već će i ovih 311 komunalnih policajaca koji sada rade, proći reviziju, njihov rad ćemo detaljno ispitati i oceniti, a biće upućeni i na vanrednu psihološku procenu“, rekao je Mali.\nMali je naveo da su prihvaćene i neke sugestije koje je taj dnevni listi uputio gradskoj upravi, a među njima je i uvođenje kamera u rad. Ideja je da komunalni policajci snimaju događaje i svoje akcije, „kako ne bi bilo više verzija istog događaja“.


Press Online :: Muzika :: Besplatan koncert klasične muzike u Mikser Hausu / print=true\nBesplatan koncert klasične muzike u Mikser Hausu\nTreći po redu festival klasične muzike BUNT, održaće se od 1. do 9. novembra na više lokacija u Beogradu, sa porukom: Klasika jeste za svakoga, hvala što dolazite.\nU sklopu najave festivala, u subotu, 10. oktobra, u Mikser House-u (Karađorđeva 46), sa početkom u 21 čas, održaće se besplatan koncert klasične muzike.\nKulturna organizacija Mikser i festival klasične muzike BUNT ove godine pokreću festivalsku kampanju sa porukom: Hvala što dolazite i klasika jeste za svakoga, "jer je pitanje promene važećeg kulturnog modela i obrasca od vitalnog značaja za mentalno i duhovno stanje populacije, a da je potpuno kontraproduktivno ono malo kulture što je preostalo zatvarati u još manje krugove izuzetne publike", navodi se u saopštenju.\nUpravo u to ime, Mikser i BUNT pozivaju publiku da u subotu, 10. oktobra, uživa u večernjem koncertu klasične muzike koji je ovom prilikom potpuno besplatan za sve posetioce.\nNa koncertu zagrevanja za BUNT, festival koji za cilj ima promociju stvaralaštva u polju muzike, publika će imati priliku da sazna deo programa predstojećeg festivala, ali pre svega da uživa u koncertu umetničke muzike pažljivo odabranih izvođača:Katarina Jovanović (sopran), Kšištof Šumanski (bariton), Bojana Dimković (klavir), Ljubiša Jovanović (flauta), Ivan Bašić (klavir), Milena Jančurić jazz trio, Aleksa Janković (klavir), Camrata Serbica Brass, Nada Kolundžija, Iva Ikon, Jovana Stanković & The Untacablues. Koncert počinje u 21 čas, a ulaz je slobodan.


Foto: Tayfun Coşkun / Anadolu\nFederalni istražni biro dobio je informacije o planiranju „oružanih protesta“ ispred sedišta vlasti u Vašingtonu, ali i u svih 50 američkih država u danima pre inauguracije izabranog predsednika Džoa Bajdena 20. januara, navodi se u internom izveštaju do koga je došao CNN.\nVest stiže u trenutku kada se pojačavaju mere bezbednosti, a savezne, državne i lokalne službe za sprovođenje zakona spremaju za moguće novo izbijanje nasilja nakon što su izgrednici prošle nedelje upali u američki Kapitol i prouzrokovali smrt pet osoba, uključujući i policajca.\nU izveštaju se izražava strahovanje da je opsada Kapitola bila samo početak mogućih nasilnih akcija pristalica predsednika Donalda Trampa, koje je podstakao lažnim tvrdnjama o pokradenim izborima, prenosi CNN.\n- U planu su oružani protesti ispred svih 50 sedišta vlasti od 16. do 20. januara, a ispred američkog Kapitola od 17. do 20 januara - navodi se u izveštaju FBI.\nPostoji opasnost od „pobune“ ako Tramp bude smenjen pre inauguracije pozivanjem na 25. amandman, stoji u izveštaju.\n- Osmog januara, FBI je dobio informacije o identifikovanoj grupi koja je pozvala druge da im se priključe u „jurišu“ na državne, lokalne i federalne državne sudove i administrativne zgrade u slučaju da predsednik bude smenjen pre dana inauguracije. Identifikovana grupa 20. januara takođe planira „juriš“ na sedišta vlade u Vašingtonu i u svim drugim državama, nezavisno od toga da li su potvrdile glasove izbornika za Bajdena ili Trampa - navodi se dalje u izveštaju.\nFederalni istražni biro ispituje informacije o „različitim pretnjama upućenim izabranom predsedniku Bajdenu uoči inauguracije“, a „prema drugim informacijama pretnjama su izloženi i izabrana potpredsednica Kamala Haris i predsednica Predstavničkog doma Nensi Pelosi“.\nU odvojenom saopštenju FBI-a navodi se da su njihovi napori „usredsređeni na identifikovanje pojedinaca koji podstiču na nasilje i učestvuju u kriminalnim aktivnostima, te pokretanje istrage protiv njih i njihovo osujećivanje“. Ističe se da „fokus nije na mirnim demonstrantima već onima koji ugrožavaju njihovu bezbednosti i bezbednost drugih građana nasiljem i uništavanjem imovine“.\nU međuvremenu, američka vlada obezbedila je kontinuitet upravljanja u skladu s procedurom predviđenom za vanredne okolnosti, a u ovom slučaju postoji opasnost od ometanja ili prekidanja inauguracije novog predsednika.\nGradonačelnica Vašingtona Mjuriel Bauser u ponedeljak je pozvala Amerikance da izbegavaju grad tokom Bajdenove inauguracije sledeće nedelje i da prate događaj preko interneta. Na konferenciji za štampu ona je istakla da strahuje da će u grad pre ovog događaja doći još ljudi spremnih na nasilje. Ona je rekla da strahuje za „našu demokratiju, jer u zemlji imamo veoma ekstremne grupe, koje su naoružane i opasne“.\n- Trampizam neće umreti 20. januara - rekla je Bauser, koja je pozvala Trampa i sekretara za unutrašnju bezbednost Čeda Vulfa da proglase stanje pre katastrofe u Vašingtonu.\nBela kuća je noćas izdala saopštenje da je je Tramp odobrio proglašenje stanja pred katastrofe u skladu sa njenim zahtevom.\nGradonačelnica je u nedelju u emisiji na kanalu CBS „Face the Nation“ izjavila da će od Ministarstva za unutrašnju bezbednost zatražiti da „događaj od posebne važnosti za nacionalnu bezbednost“ počne pre nego je najavljeno i da oblast oko Kapitola bude obuhvaćena merama zaštite.\nParanoja među desničarima\n„Gardijan“ prenosi da među mnogi desničarskim aktivistima postoji sve veća paranoja posle hapšenja Trampovih pristalica koji su divljali u Kapitolu i napada u kome je pet osoba izgubilo život. U ponedeljak se brzo proširila vest na preostalim medijskim kanalima krajnje desnice da je jedan korisnik durštvene mreže došao do svih podataka koji su ikada objavljeni na društvenoj mreži Parler, uključujući i sadržaje koji su neki korisnici obrisali.\nNa drugim kanalima i ekstremno desničarskim sajtovima kao što je 4chan iznete su strepnje da bi objavljivanje materijali koje su korisnici postavili na mrežu mogli da dospeju u ruke aktivista protiv fašizma ili policije.\nU međuvremenu, bivši članovi servisa Parler osnovali su grupe na drugim platformama sa slabom kontrolom ili bez nje. Na Telegramu, grupa „Parler Lifeboat“ (Parlerov pojas za spasavanje) u ponedeljak ujutro imala je 15.000 članova.\nMnoge Trampove pristalice i dalje izražavaju želju za nasilnim akcijama prema onima koje smatraju predsednikovim protivnicima. U ponedeljak ujutro jedan od njih napisao je na Telegramu da predsednica Predstavničkog doma Nensi Pelosi „predstavlja jasnu i pretnju za bezbednost države. Ona je kriva za izdaju i treba da bude smenjena odmah, svim mogućim sredstvima“.\nJedan član grupe napisao je da će Bajdenovu inauguraciju i predsednički mandat posmatrati „8 miliona lovaca, odnosno snajpera“, a drugi korisnici su najavili "dugotrajnu, oružanu borbu protiv američke vlade“.\nAleks Njuhaus, glavni istraživač Centra za terorizam, ekstremizam i kontraterorizam Instituta za međunarodne studije Midlberi, rekao je u telefonskom intervjuu „Gardijanu“ da je krajnja desnica trenutno rascepkana i da strahuje od onoga što bi mogle da izazovu razočarane Trampove pristalice.\nPOMIRILI SE? Tramp i Pens razgovarali PRVI PUT nakon nereda na Kapitolu\n- Već postoje neki nagoveštaji da (neonacističke) akceleracionističke grupe pokušavaju da regrutuju militantne pristalice Trampa – kaže on o pokretu koji izbegava učešće u političkim procesima u korist terorističkih akcija za ubrzavanje „neizbežne propasti dekadentnih liberalnih demokratija“.\nJedan neonacistički kanal, koji ima hiljade pretplatnika, objavio je post:\n- Svaki dan internet se sve više zatvara, svaki dan, obruč oko nas se steže ... Širom Zapada šire se nacionalističke mreže, pronađi svoje pleme.\nSukob Trampovih pristalica i policije u Vašingtonu\nAMERIKA STREPI OD NOVIH NEMIRA Nacionalna garda čuva Kapitol, moguće optužnice protiv Trampa, policajac peta žrtva nereda


Kurc započeo razgovore sa strankama o saradnji - Studio B\nKurc započeo razgovore sa strankama o saradnji\nKurc započeo razgovore sa strankama o saradnji Tanjug\nSvetSvet Pocetna 20. 10. 2017. 21:08:33\nLider Narodne partije Austrije (OVP) Sebastijan Kurc, koji je danas dobio mandat od predsednika Austrije za formiranje nove vlade, započeo je večeras razgovore sa strankama o mogućoj saradnji i formiranju koalicije.\nPrvi razgovor održao je sa šefom jedne od najmanjih političkih partija u parlamentu Neos, koja je dobila nešto više od pet odsto glasova i time predstavlja četvrtu snagu na političkoj sceni Austrije.\nKurc je sa liderom Neos-a Matijasom Štrolcom razmatrao koje velike reformske projekte želi da podrži Neos, kada u parlamentu bude potrebna dvotrećinska većina.\nŠtrolc je predložio sklapanje sporazuma o radu sa opozicionim strankama.\nKurc nastavlja razgovore sutra kada će se sastati sa šefom najmanje stranke u skupštini „Liste Peter Pilc“, Peterom Pilcom koji je osvojio 4,4 odsto glasova.\nZatim će se sastati i sa liderom Slobodarske partije (FPO) Hajnc-Kristijanom Štraheom, strankom koja važi za najizvesnijeg koalicionog partnera, a u nedelju on će razgovarati sa liderom Socijaldemokratske partije (SPO) Kristijanom Kernom.\nKurc je, prilikom dobijanja mandata za formiranje vlade, najavio da najpre želi sa svim strankama da razgovara o mogućnosti saradnje, a da će tek potom započeti koalicione pregovore sa jednom od parlamentarnih stranaka.


Postanite član Gorske službe spasavanja Srbije\n03:31: PM sreda 21 oktobra, 2020\nPosted on 12. septembra 2015. at 13:37 by Ist Media\nZAJEČAR (IST Media, Snežana Stanojević) Gorska služba spasavanja Srbije i ove jeseni organizuje uvodna testiranja za Osnovni kurs. Testiranje u Zaječaru održaće se u nedelju, 20. septembra od 14:30h, na Popovoj plaži kod teretane „Coca Cola“ pored Zaječara biće održano u još 12 gradova: Boru, Beogradu, Kruševcu, Nišu, Požarevcu, Vladičinom Hanu, Novom Sadu, Užicu, Čačku, Kragujevcu, Raški i Ivanjici.\nNa uvodnom testiranju moraju biti ispunjeni određeni kriterijumi fizičke spreme, a o njima, kao i o detaljima vezanim za trajanje, strukturu i finansijske uslove kursa, budući spasioci Gorske službe spasavanja mogu naći na sajtu ove službe, www.gss.rs.\nPrema planu obuka GSS Srbije, redovno se održavaju sledeće obuke: Seminar spasavanja iz lavina, Seminar orijentacije, Seminar o pretragama, Kurs spasavanja iz speleoloških objekata, Kurs spasavanja iz stene, Kurs skijanja, Kurs turno skijanja, itd.\nObuke za vodiče pretražnih pasa i helikopterske spasioce se ne obavljaju kod nas, već u inostranstvu.


Kolumne & novosti: Preživeti Vučića\nStojan Drčelić, kolumna za portal Nova.rs\nNe greši niko ko kaže da Aleksandar Vučić kukavički pokušava da podeli odgovornost za kurs prema sankcijama Rusiji sa onima koje je do juče častio epitetima: izdajnička, tajkunska i lopovska opozicija.\nNe greše ni oni koji tvrde da je „nemoguće teškoj situaciji“ kumovao sam Vučić pričajući napolju da je Srbija privržena evropskim vrednostima i da hoće u EU, a unutra, u Srbiji, gazio i na kraju zgazio svaku pomisao o evropskom standardu, bilo da su u pitanju izborni uslovi, demokratske institucije ili medijske slobode.\nNema sumnje, u pravu su i vi oni koji su upozoravali da sedenje na dve, tri ili četiri stolice na duži rok nije moguće i da je onog dana kad je Rusija napala Ukrajinu takva ideja istopljena kao majska kugla sladoleda.\nNeće pogrešiti ni oni koji će reći da je padu podrške EU integracijama u Srbiji doprinela i nekonsekventna briselska administracija, posebno kad je u pitanju odnos prema obavezama koje je u dijalogu sa Beogradom preuzela Priština.\nNe greše ni svi oni koji razumeju da su SAD i dalje najvažnija članica Evropske unije.\nNeće pogrešiti ni oni koji primećuju da je odgovor raspamećenom Putinu stigmatizacijom ruskog naroda, proterivanjem i šikaniranjem njegovih umetnika, sportista i sasvim običnog sveta, daleko od razuma i prava.\nZnači, sve je to tačno. Ali je greška što se ovi argumenti potežu u odbijanju svake ideje da se na bilo koji način učestvuje u eventualnoj odluci da Srbija svoju spoljnu politiku potpuno usaglasi sa EU.\nPogrešiće svi oni koji ne razumeju da je situacija takva da će sa ovakvom EU sutra biti i komplikovano i teško, ali sa ovakvom Rusijom - nemoguće.\nNe samo zato što smo geografski, kulturno i ekonomski vezani za Evropu, nego i zato što su nam deca pokazala put. Ne beže za boljim životom ni u Rusiju, ni u Belorusiju, još manje u Kinu.\nI da pitanje trajnog kursa Srbije ka Evropskoj uniji nije šansa za dobitak, nego pitanje opstanka u najbukvalnijem smislu reči. Hoćemo li u budućnosti deliti sudbinu Evrope ili Rusije? Solidarno sa evropskim nedaćama ili sa dugoročno politički izopštenom Rusijom? Jasno je da će Evropa jednog dana ponovo sarađivati sa Rusijom. Nemoguće je tako veliku zemlju zaobići, makar samo iz ekonomskih razloga. Ali će se politička izopštenost meriti decenijama. Zašto bismo mi, i sami dovoljno dugo izopšteni, produžavali svoju agoniju?\nI zato ja verujem da proevropska opozicija i svi misleći preostali u Srbiji, uprkos svemu, treba konkretno da ohrabre Vučića da donese odluku kojom bi Srbiju trajno i nepovratno smestio tamo gde joj je, uprkos svim lošim iskustvima, mesto. Ne bi animozitet prema Vučiću trebalo da bude važniji od ovog sudbinskog pitanja. Ne bi trebalo da budu veći antivučićevci nego što su proevropljani.\nI da se o tome debatuje u Skupštini Srbije, a ne u carskim odajama Vučićevim u četiri oka.\nDa se najzad počne sa vraćanjem dostojanstva demokratiji i državnim institucijama. I da ostane trajno zabeleženo ko se za šta zalagao, ko je kako glasao i kome su bili miliji srpski opanci, a kome ruski obojci.\nBoljšoj će nadživeti Putina, a mi treba da preživimo Vučića.


03.12.2015 u 09:05\nO senima palih na Solunskom frontu raportira Predrag Nedeljković\nOd našeg specijalnog izveštača Solun – Prvi put nas na Zejtinliku, srpskom vojničkom groblju, nije dočekala starina hitrog hoda, koja zna svaki kamen, svaki grob i svaku priču vezanu za sene više od 7.000 srpskih vojnika palih na Solunskom frontu. Umesto čika Đorđa, koji je ušao u 88. godinu i poslednjih meseci ima velikih problema sa plućima, pa silazi na groblje samo u toku prepodneva, u susret nam ide Predrag Nedeljković (47), Kraljevčanin, poliglota, nekadašnji novinar... Čekamo da se završi zvanični deo posete, da Predrag ispriča ono što već 55 godina kazuje čika Đorđe, treća generacija Mihailovića čuvara Zejtinlika. Odmah se vidi da je naslednik dobro odabran: priča lepo, mirno, iznosi detalje koje nismo čuli prilikom ranijih poseta, poput onog da je ovde sahranjena i jedna žena, engleska bolničarka koja je poginula previjajući srpske ranjenike. Ovde su jedan do drugog sahranjeni Srbi, Francuzi, Englezi, Italijani i Rusi.\n08.11.2014 u 12:40\nAP o Srbinu koji čuva grobove srpskih vojnika u Solunu\nSOLUN – Svaka porodica u Srbiji izgubila je nekoga u Prvom svetskom ratu, priča Srbin Đorđe Mihajlović (86) koji već više od pola veka čuva grobove srpskih vojnika koji su pre 100 godina sahranjeni na groblju u Solunu. „Ovo je moja porodica. Znam imena svih vojnika ovde i njihove životne priče. Sada ih pričam njihovim unucima i praunucima”, priča Mihajlović, a prenosi u reportaži AP. Srbija, koja...\nNikolić i Dodik na prvoj probi drame „Solunci govore"\nBEOGRAD – Studenti glume akademija umetnosti iz Beograda i Banja Luke održali su danas prvu probu drame „Solunci govore”, kojoj su prisustvovali predsednici Srbije i Republike Srpske Tomislav Nikolić i Milorad Dodik, a čiji je cilj da oživi autentična svedočenja solunaca. Reč je o dokumentarnoj drami koja podsećanja na dešavanja u Prvom svetskom ratu u režiji Cisane Murusidze, a koja je deo programa...\n24.09.2013 u 18:00\nBEOGRAD – Na grčkim ostrvima Krf i Vido, 26. i 27. septembra povodom 97. godina iskrcavanja srpske vojske, a 28. septembra na srpskom vojničkom groblju Zejtinlik povodom 95. godina proboja Solunskog fronta biće održane komemorativne svečanosti. Kako je najavio državni sekretar u Ministarstvu rada, zapošljavanja i socijalne politike Negovan Stanković, komemorativnim manifestacijama na Krfu i Vidu u...\n25.06.2013 u 21:57\n„Lazar-2” našao prve kupce\nAko je međunarodna izložba naoružanja, istina većinom kopnene vojske, u Satoriju kraj Pariza pojam najkvalitetnije manifestacije te vrste u svetu, onda je Srbija sa šestom po redu međunarodnom izložbom naoružanja „Partner 2013“ konačno dobila svoj Satori. Jer, ovogodišnji „Partner“ pretenduje da bude i najbolji salon naoružanja i vojne opreme u ovom delu Evrope: 92 proizvodne i trgovinske firme, 16...\n11.11.2008 u 22:00\nDevet decenija od završetka Prvog svetskog rata\nOd našeg specijalnog izveštača Pariz, 11. novembra – Nenad Šipka iz Beograda ponosno je razvio barjak 12. pešadijskog puka „Car Lazar” ispod Trijumfalne kapije. Čukununuk slavnog vojvode Živojina Mišića prvi put je u Parizu na komemorativnim svečanostima povodom pobede savezničkih snaga u Prvom svetskom ratu 1918. godine. – Ponosan sam što držim zastavu...\nFrancuzi zaboravili srpske žrtve i pobede\nOd našeg specijalnog izveštača Pariz, 10. novembra – Centralna komemorativna svečanost povodom Dana primirja, završetka Prvog svetskog rata, prvi put sutra neće biti održana kod Trijumfalne kapije u Parizu. Francuski predsednik Nikola Sarkozi i brojne delegacije savezničkih zemalja odaće počast vojnicima koji su dali život za slobodu na Verdenu, gde je u nezapamćenim...\nSolunac navijao za maršala\nSlikar Milovan Vidak, pripadnik najužeg jezgra „Medijale”, jedan od njenih osnivača, govorio je da lepršanje krila nekog leptira u Kini proizvodi talasanje čije bi se posledice nekim nepostojećim superosetljivim instrumentima, kakve čovek sigurno nikada neće konstruisati, mogle ustanoviti i na Novom Beogradu. U Oslu tog dana svakako nije krilima zalepršao leptir, ali je Nobelov komitet...\n08.11.2008 u 22:00\nPomen soluncima u Parizu\nOd našeg specijalnog izveštača Pariz, 8. novembra – Polaganjem venaca na spomenik kralju Aleksandru Prvom Karađorđeviću u Bulonjskoj šumi i na Srpskom vojničkom groblju u gradiću Tie kraj Pariza, danas je odata pošta srpskim ratnicima povodom 90 godina od završetka Prvog svetskog rata. Komemorativne svečanosti soluncima sahranjenim u Francuskoj tradicionalno se održavaju...\nHeroji katastrofalnog zdravlja\nAko je proboj Solunskog fronta vojno čudo, još veće je čudo da ga je izvela vojska koju nijedan normalni generalštab ne bi poslao ni na relativno bezazlene mirnodopske manevre, imajući u vidu njeno zdravstveno stanje. Ova konstatacija profesora dr Brane Dimitrijevića, izrečena na prošlonedeljnom naučnom skupu „Srpski vojni sanitet 1917–1918”, na neki način odslikava osnovni...


Marko Crnjanski 9. 10. 2017.\nNakon dve Data Science konferencije u Beogradu, biće održano i treće izdanje ovog događaja od 21. i 22. novembra u Belexpocentru i Holiday Inn hotelu. Data Science Conference 3.0 posvećen je jednoj od najpopularnijih tehnoloških grana današnjice - nauci o podacima (Data Science) - iz ugla stranih i domaćih stručnjaka i kompanija.\nKroz konkretne primene u različitim domenima kao što su biomedicina, gaming industrija, telekomunikacije, bankarstvo, menadžment, marketing i slično na Data Science konferenciji biće prikazane neke od najnovijih metoda u oblastima kao što su: machine learning-a, veštačka inteligencija, blockchain, big data, predictive analytics, data monetization, optimization, data visualization, deep learning, data lake i mnoge druge.\nNedavna istraživanja kompanije McKinsey su pokazala da će jaz u odnosu na ponudu i potražnju data scientist-a biti 50% do 2018. godine. Potreba nauke o podacima se ogleda u današnjoj intenzivnoj eri podataka koja je primorala multinacionalne organizacije i kompanije da se prilagode promenljivom digitalnom pejzažu i da razvijaju načine na koje deluju prihvatanjem transformacija na osnovu podataka.\nPomenuta konferencija ove godine postaje multifunkcionalni tehnološki događaj sa ciljem da podstakne data naučnike i data entuzijaste iz Jugoistočne i Centralne Evrope na profesionalno usavršavanje, umrežavanje, razvoj biznisa i inovacija. Predavanja će biti organizovana u 3 paralelna track-a, koji će biti podeljeni u 12 različitih blokova. Preko 700 učesnika imaće priliku da čuje 36 različitih predavanja iz širokog spekta nauke o podacima.\nObezbedite vaše mesto na vreme\nIzmeđu ostalog, publika će biti u prilici da na konferenciji čuje eminentne stručnjake poput Martina Rugfelta (Sentian.ai) koji će pričati o monetizaciji podataka, kao i Marka Vasiljevskog (JATO Dynamics Ltd) koji će preneti svoje iskustvo iz Londona o tome na koji način i o čemu treba voditi računa prilikom formiranja Data Science timova.\nIsto tako, biće organizovana i zanimljiva predavanja iz oblasti Image Recognition-a, gde će dr Marcel Blattner (Tamedia) predstaviti najnoviji trend korišćenja GPU box-ova u ovoj oblasti, kao i Nikola Mladenović (VAST.com) koji će govoriti o projektu koji je Vast radio na najnovijem iOS sistemu koji je nedavno doživeo svetsku premijeru. Više informacija o događaju, cenama karata i predavačima, možete pronaći na zvaničnom sajtu Data Science konferencije.\nMarko Crnjanski 19. 1. 2021.\nDeda Mraz svratio do studija ft. Tehnomanija


E u ESG - Gecić Law\n“Planeta je ono što nam je svima zajedničko.”\nPrilikom odlučivanja da li će poslovati sa nekom kompanijom ili investirati u nju, sve veći broj kompanija u obzir uzimaju tri glavna faktora: životnu sredinu, društvenu odgovornost i savesno korporativno upravljanje („ESG„). Ovaj termin se takođe koristi na tržištima kapitala pri proceni ponašanja kompanija radi procene budućih finansijskih performansi korporacija. Sam izraz često se odnosi na održivo finansiranje, odgovorno investiranje, uticajno investiranje ili socijalno odgovorno investiranje. Kada se prikupi dovoljno podataka, oni se koriste u procesu odlučivanja da li je neka biznis prilika dobra sa stanovišta ESG-a. Bitno je napomenuti da su brojna istraživanja pokazala da usklađivanje poslova sa ESG kriterijumima ima uticaj na ostvarivanje profita ali i na dugoročne rizike investicionih portfolija. Dakle, šta je E u ESG?\nŽivotna sredina kao koncept unutar ESG-a se zasniva na premisi da poslovanje može da ima uticaja na stvaranje rizika po životnu okolinu, odnosno po ekosistem, vodu, vazduh i ljudsko zdravlje. „E“ u ESG znači – dajte nam sve informacije o tome kako brinete o životnoj sredini tokom poslovanja, kako bismo mogli da se oslonimo na informacije sa vaših zvaničnih web stranica u vezi sa tim kako brinete o planeti.\nAspekti ’’E’’ u ESG konceptu uključuju merenje potrošnje energije kompanije (Da li kompanija koristi energiju efikasno ili, još bitnije, da li koristi energiju iz obnovljivih izvora, da li radi na smanjenju emisija gasova staklene bašte?). Dodatno, može se odnositi na praksu upravljanja otpadom kompanije (Da li kompanija reciklira svoj otpad?), očuvanje prirodnih resursa (kao što je odgovorna praksa u vrednostima kompanije- odsustvo krčenja šuma ili dobrobiti životinja), upravljanje toksičnim emisijama ili usklađenost sa propisima za zaštitu životne sredine. Takođe, ne treba zaboraviti zajedničke napore u borbi protiv globalnog zagrevanja.\nNaravno, potrebno je naglasiti da gore navedeni kriterijumi nisu jedini i da postoji dosta drugih koncepata koji se mogu uzeti u obzir kada se gleda pristup kompanije održivom razvoju.\n„E“ u Evropskoj Uniji\nKompanije u EU su svesne da je COP26 možda bila ’’poslednja šansa’’ da se države potpisnice obavežu na smanjenje emisija štetnih gasova. Ova konferencija održana je pet godina posle potpisivanja Pariskog sporazuma, kojim su postavljeni istorijski ciljevi smanjenja emisija ugljenika. Međutim, ti ciljevi su i dalje niski u smislu izbegavanja najgorih scenarija u svetlu klimatskih promena. S obzirom na ovu činjenicu, jasno je da će kompanije morati da ulože više napora kako bi pomogle EU da postavi ambicioznije ciljeve smanjenja emisija.\nVažan korak ka tome je to što je Evropska komisija („Komisija„) usvojila određene mere za održivo finansiranje, uključujući dužnost izveštavanja, što znači da je ESG izveštavanje za velike kompanije u EU obavezno. Ne samo da ovo omogućava investitorima da usmere svoje aktivnosti ka održivoj tehnologiji, već pomaže i kompanijama i investitorima da znaju da li su njihova ulaganja zaista ’’zelena’’. Dodatno, Komisija je predložila razvoj pravila izveštavanja i za male i srednje kompanije.\nPaket pravila koje je Komisija usvojila uključuje i Uredbu EU o uspostavljanju okvira za olakšavanje održivih ulaganja, koja podržava održiva ulaganja i transparentno prikazivanje toga koje ekonomske aktivnosti najviše doprinose ispunjavanju ekoloških ciljeva u okviru EU. Osim toga, paket sadrži i izmena pravila ulaganja, fiducijarne dužnosti, nadzora i upravljanja proizvodima, uključujući i novu obavezu kompanija da sa svojim klijentima razgovaraju o održivim rizicima prilikom ulaganja.\nEU je predložila i nacrt direktive o izveštavanju o održivosti preduzeća, sa ciljem povećanja zahteva za izveštavanje ESG-a za sve kompanije koje posluju u EU. Fokus ovog predloga je da se u pitanje klimatskih promena uključi i u finansijske propise. Očekuje se da će ova direktiva stupiti na snagu 2023. godine.\nNa kraju, jasno je da uvođenjem obaveznih dužnosti ESG izveštavanja, EU pokušava da uključi kompanije u postizanje ciljeva postavljenih projektom ’’Fit for 55’’ i da dobije sigurnost da će se svi ekološki ciljevi ispuniti.\n„E“ u Republici Srbiji\nKompanije u Srbiji prepoznale su značaj uključivanja u aktivnosti zaštite životne sredine. Nažalost, ovo ne znači da su implementirale isto. Uzimajući to u obzir, jasno je da se mali broj kompanija u Srbiji trudi da pokaže transparentnost u pogledu svoje poslovne prakse i zaštite životne sredine. Bitno je napomenuti da Srbija ima Zakon o zaštiti životne sredine, ali je dug put do potpune primene ekoloških praksi koje su potrebne za održivi razvoj u pogledu ESG-a. Međutim, Srbija je zemlja u razvoju i stoga postoji nada da će nekoliko primera kompanija koje se pridržavaju ESG principa biti velika stimulacija i potencijalni lideri u preko potrebnim promenama kako u Srbiji, tako i na Balkanu.\nAutori: Ognjen Colić, Teodora Ristić, Milica Novaković


Dogovoren zajednički nastup sa agencijama UN-a - SDA Sandžaka\nDogovoren zajednički nastup sa agencijama UN-a\nMinistar u Vladi Srbije dr. Sulejman Ugljanin i predstavnik Ujedinjenih nacija u Srbiji Vilijem Infante dogovorili su danas na sastanku u Beogradu da se nastavi i još više intenzivira saradnja u realizaciji dvogodišnjeg projekta «Unapređenje ljudske sigurnosti u jugozapadnoj Srbiji', vrednog 2.8 miliona dolara i predstavljenog prošle nedelje u Novom Pazaru. Kroz ovaj projekat će se realizovati pomoć marginalizovanim grupama stvaranjem novih radnih mesta, poboljšanjem pristupa uslugama i interkulturalnim dijalogom.\nMinistar Ugljanin je naglasio da će lično pružiti podršku realizaciji ovog projekta. Takođe je dogovoreno da se napiše zajedničko pismo svim potencijalnim međunarodnim donatorima koji bi mogli da pruže finansijsku pomoć za realizaciju projekta u Novom Pazaru.\nMinistar je najavio gospodinu Inafanteu međunarodnu konferenciju koju organizuje Kancelarija za održivi razvoj nedovoljno razvijenih područja 7. novembra u Beogradu i pozvao ga da predstavi projekte koje agencije iz sistema UN relizuju u našim nerazvijenim opstinama.\nSjećanje na Husna Bihorca\nOsnivač i član Glavnog odbora SDA Sandžaka i dugogodišnji odbornik u Skupštini grada Novog Pazara Husno Bihorac preselio je danas na ahiret.


Oborio pešaka pa pobegao sa mesta nesreće - Naslovi.net vesti\nOborio pešaka pa pobegao sa mesta nesreće\nKRAGUJEVAC - Pripadnici Ministarstva unutrašnjih poslova u Kragujevcu su, nakon intenzivnog operativnog rada, identifikovali i uhapsili N. Ć. (1990) iz Kragujevca, zbog postojanja osnova sumnje da je izvršio krivična dela teško delo protiv bezbednosti javnog saobraćaja i nepružanje pomoći licu... »\nPripadnici Ministarstva unutrašnjih poslova uhapsili su V. G. (1956) iz Valjeva, koji se sumnjiči da je izvršio krivično delo teško delo protiv bezbednosti javnog saobraćaja.\nSumnja se, naime, da je on juče oko 15.30, u Ulici Vladike Nikolaja, upravljajući automobilom "golf" udario 51-godišnju ženu koja je na licu mesta podlegla povredama. Po nalogu višeg javnog tužioca, osumnjičenom je određeno... »\nPosle saobraćajne nesreće u Ulici vladike Nikolaja u Valjevu\nVALjEVO – Policija je uhapsila V. G. (62) iz grada na Kolubari, osumnjičenog da je “golfom” udario pedesetjednogodišnju ženu, koja je na mestu poginula. Saobraćajna nesreća dogodila se u četvrtak oko 15,30, u Ulici vladike Nikolaja u Valjevu.Pročitajte još: Poginula na... »\nValjevo: "Golfom" pregazio ženu, preminula na licu mesta\nVALJEVO - Pripadnici Ministarstva unutrašnjih poslova uhapsili su V. G. (1956) iz Valjeva, koji se sumnjiči da je izvršio teško krivično delo protiv bezbednosti javnog saobraćaja.\nSumnja se, naime, da je on juče oko 15.30 sati, u Ulici Vladike Nikolaja, upravljajući automobilom "golf" udario pedesetjednogodišnju ženu koja je na licu mesta podlegla povredama. Po nalogu višeg javnog tužioca, osumnjičenom je... »\nUhapšen Valjevac zbog sumnje da je usmrtio ženu kolima\nVALjEVO: Pripadnici Ministarstva unutrašnjih poslova uhapsili su V. G. (1956) iz Valjeva, koji se sumnjiči da je izvršio krivično delo teško delo protiv bezbednosti javnog saobraćaja.\nUhapšen zbog sumnje da je udario pešaka pa pobegao\nPolicija u Kragujevcu je nakon intenzivnog operativnog rada, identifikovali i uhapsili N. Ć. (1990) iz Kragujevca, zbog postojanja osnova sumnje da je izvršio krivična dela teško delo protiv bezbednosti javnog saobraćaja i nepružanje pomoći licu povređenom u saobraćajnoj nezgodi.\nPostoje osnovi sumnje da je N. Ć., 4. januara 2018. godine, oko 05.30, u naselju Petrovac u Kragujevcu, taksi vozilom marke "sitroen" naleteo na pešaka (1998) iz Kragujevca, saopštio je MUP. Nakon saobraćajne nezgode osumnjičeni... »\nUhapšen osumnjičeni za gaženje žene u Valjevu\nPripadnici MUP-a uhapsili su V. G. (1956) iz Valjeva, koji se sumnjiči da je izvršio krivično delo teško delo protiv bezbednosti javnog saobraćaja.\nFoto: Guliver/Getty images/Thinkstock Sumnja se, naime, da je on juče oko 15.30 sati, u Ulici Vladike Nikolaja, upravljajući automobilom "golf" udario ženu (51) koja je na licu mesta podlegla povredama. Po nalogu višeg javnog... »\nUdario pešaka, pobegao sa mesta nesreće\nPripadnici MUP-a u Kragujevcu uhapsili N. Ć. (1990) zbog postojanja osnova sumnje da je izvršio krivična dela teško delo protiv bezbednosti javnog saobraćaja i nepružanje pomoći licu povređenom u saobraćajnoj nezgodi\nPripadnici Ministarstva unutrašnjih poslova u Kragujevcu su, nakon intenzivnog operativnog rada, identifikovali i uhapsili N. Ć. (1990) iz Kragujevca, zbog postojanja osnova sumnje da je izvršio krivična dela teško delo protiv... »\nPostoje osnovi sumnje da je N. Ć., 4. januara oko 05.30 časova, u naselju Petrovac u Kragujevcu, taksi vozilom marke "citroen" naleteo na pešaka (1998) iz Kragujevca. Nakon saobraćajne nezgode osumnjičeni se vozilom udaljio,... »\nUdario pešaka, pa pobegao sa mesta nesreće\nKRAGUJEVAC: Pripadnici Ministarstva unutrašnjih poslova u Kragujevcu su, nakon intenzivnog operativnog rada, identifikovali i uhapsili N. Ć. (1990) iz Kragujevca, zbog postojanja osnova sumnje da je izvršio krivična dela teško delo protiv bezbednosti javnog saobraćaja i nepružanje pomoći licu povređenom u saobraćajnoj nezgodi.\nPostoje osnovi sumnje da je N. Ć., 4. januara oko 5.30 časova, u naselju Petrovac u Kragujevcu, taksi vozilom marke "citroen" naleteo na pešaka (1998) iz Kragujevca. Nakon saobraćajne nezgode osumnjičeni se vozilom udaljio,... »


Opštinski odbor SNSD-a Gacko je, povodom stanja koje je nastalo kao posljedica obustave rada u lokalnom komunalnom preduzeću "Komus", zatražio utvrđivanje odgovornosti, ostavke svih opštinskih funkcionera, hitno održavanje sjednice Skupštine opštine i djelovanje inspekcijskih organa.\n"Pitanje funkcionisanja komunalnog i vodovodnog preduzeća mora se ozbiljno razmotriti i riješiti u korist stanovnika Gacka i zaposlenih u tim preduzećima", navodi se u saopštenju.\n"Do danas smo imali Gacko zatrpano smećem, tone smeća različitog porijekla nalazile su se na ulicama, a vjetar, psi lutalice i ostale životinje to su svuda raznosile. Slika današnjeg Gacka nije spojiva ni sa srednjovjekovnim vremenom", kaže se u saopštenju.\n"Oglašavamo se danas jer ni na koji način nismo htjeli otežati radnicima `Komusa` pregovaračku poziciju sa lokalnim vlastodršcima, jer smo svjesni činjenice da bi bilo koji prijedlog ili sugestija od SNSD-a Gacko bila upotrebljena protiv radnika `Komusa` koje bi optužili za politikantstvo i ljudi koji su na ivici egzistencije bi bili, klasičnom zamjenom teza, optuženi za političko djelovanje protiv opštinske uprave", dodaje se u saopštenju.\nOpštinski odbor SNSD-a u Gacku je ukazao da su radnici gatačkog "Vodovoda" primili minimalac za decembar i januar, a plate za februar, mart i april su isplaćene sa umanjenom cijenom rada od 125 KM, dok su topli obrok i regres za njih misaone imenice.\n"Za sve potrošače u seoskim područjima trenutno su restrikcije u isporuci vode, a u stambenim zgradama na višim spratovima voda povremeno dolazi samo u noćnim časovima", navodi se u saopštenju.\n"Već godinama Dom zdravlja isplaćuje lične dohotke radnicima bez uplaćenih doprinosa i poreza, pa je i u toj ustanovi dug prema Poreskoj upravi dostigao skoro četiri miliona KM", dodaje se u saopštenju.\nNačelnik obećao isplatu plata\nNakon devet dana štrajka, gatački komunalci ponovo počeli raditi


DS: Na adrese građana stigli pozivi za osobe koje ne žive u tim stanovima; SNS: Demokrate lažu\n20.04.2016. 14:34 > 17:29\nDemokratska stranka upozorila je danas da je u toku pokušaj izborne krađe i da su se javili građani koji tvrde da su na njihove adrese stigli pozivi za glasanje na ime i prezime ljudi koje ne poznaju i koje nikada nisu prijavili na svoju adresu.\nZamenica predsednika DS Gordana Čomić rekla je na konferenciji za novinare da ta stranka neće dozvoliti da neko upisivanjem lažnih birača pokrade izbore i najavila podnošenje krivične prijave.\n"Nećemo dozvoliti ovakve pokušaje krađe. Sačuvaćemo naše pravo na slobodan glas", istakla je Čomić i ocenila da za tako nešto mora biti odgovoran neko iz vlasti i neko iz policije.\n"Ministar policije ako ne zna da se ovo dešava kriv je, ako zna kriv je", istakla je Čomić i novinarima pokazala nekoliko spornih listića sa pozivima za glasanje.\nOna je podsetila da se prijavljivanje za mesto prebivališta može obaviti samo lično te da je reč o kršenju zakona.\nČomić je pozvala građane da sve takve primere prijave na mejl adresu zapravedneizbore@ds.org.rs\nPrema saznanjima DS, u MUP-u će sada reći da se radi o kompjuterskoj grešci, ali kako je Čomić navela, to nije moguće jer je te podatke morala da unese nečija ruka.\nSNS: Demokrate lažu, jer ni ne znaju da igraju fer i pošteno\n"Nova laž o navodnom pripremanju izborne krađe očigledno dolazi iz kuhinje Tuđmanovog propagandiste Macana, koji savetuje lažne demokrate kako da još više oblate svoju državu i bace ljagu na nju", ističe se u saopštenju SNS.\nNaprednjaci rađanima poručuju da nemaju razloga da strahuju i da nadležni državni organi neće dozvoliti nikakve zloupotrebe i da će učiniti sve da izborni proces protekne u skladu sa zakonom i izbornim pravilima.\nSNS ističe i da je Srbija država u kojoj vladaju red i zakon, za razliku od vremena kada su Srbijom vladali oni koji su sa svojim prijateljima tajkunima razorili sve institucije.\nNaprednjaci navode demokrata smatraju skandaloznim:\n"Osim što po svom starom običaju prave lažne afere, a u očiglednoj panici i strahu što će konačno čuti šta građani misle o Bojanu Pajtiću i o politici pljačkanja koju 16 godina sprovodi vrh DS-a, lažne demokrate danas pokazuju građanima da ne poznaju ni zakon, ni izborne procedure", ističu naprednjaci.\nUpozoravaju da "građani treba da očekuju nove laži iz vrha DS-a i nove strategije obmanjivanja koje dolaze od Tuđmanovog propagandiste, jer lažne demokrate ne umeju i ne znaju da igraju pošteno i fer, već se koriste podmetanjima i pokušajima izazivanja haosa", kaže se u saopštenju.\nMUP demantuje navode o lažnim prijavama prebivališta\nNаčelnicа u Ministarstvu unutrašnjih poslova Srbije (MUP) Zoricа Kаsаlicа odbаcilа je dаnаs tvrdnju Demokrаtske strаnke dа MUP učestvuje u prijаvljivanju gradjana nа lаžne adrese i istаklа dа je аpsolutno nemoguće dа neko sаmoinicijаtivno prijаvi prebivаlište neke osobe, а dа onа nije podnelа zvаničаn zаhtev.\n- Ministаrstvo unutrаšnjih poslovа može dа izvrši prijаvu prebivаlištа zа odredjeno lice sаmo i isključivo nа osnovu zаhtevа tog grаdjаninа zа prijаvu novog prebivаlištа" navela je Kаsаlicа -saopštilo je Ministarstvo.\nOna je dodаla dа se dešаvа dа se grаdjаni ne odjаve kаdа prodаju nekretninu u kojoj su živeli.\n-Zаto se u nаšim evidencijаmа oni i dаlje vode nа аdresi nа kojoj su živeli do prodаje stаnа, аli ne sаmo oni, već i drugа licа zа čiju su prijаvu nа toj аdresi, prethodni vlаsnici dаli sаglаsnost - rekla je Kasalica, načelnica Uprаve zа uprаvne poslove.\nOna je kao primer navela slučaj od pre nekoliko dаnа kada je novi vlаsnik stаnа u Ulici Milovаnа Milovаnovićа u beogradskoj opštini Sаvski venаc zаtrаžio "pаsivizаciju" аdresа zа svа licа kojа su tu prijаvljenа, аli ne žive u tom stаnu. Ispostаvilo se dа su bile prijаvljene četiri osobe, sа četiri rаzličitа prezimenа.\nkiza Ja..nisam ni dobio poziv...prvi put od kada se odrzavaju izbori....doduse ne glasam za AV\nIzborna noć na www.blic.rs\n"Blic" je za vas pripremio specijalnu emisiju “Izbori na Blic” koju ćete moći da pratiti na našem sajtu u izbornoj noći 24. aprila od 19.45 do 00.15.


Vesić: Grad će tražiti da se revakcinisanima omogući da idu na utakmice i koncerte | Blok vesti\nVesić: Grad će tražiti da se revakcinisanima omogući da idu na utakmice i koncerte\nZamenik gradonačelnika Goran Vesič najavio je da će gradske vlasti podneti zahtev Kriznom štabu za subijanje epidemije virusa korona da građanima koji su revakcinisani bude dozvoljeno da prisustvuju najpre utakmicama, a kasnije i manifestacijama poput koncerata. On je danas izjavio i da poštuje napore premijerke Ane Brnabić da pronađe kompromis između zahteva medicinskog dela Kriznog štaba i ekonomije, ali je ocenio da „svako zaoštravanje mera znači ekonomsku štetu i gubitak radnih mesta“.\nVesić je za današnji Kurir ocenio da građanima koji su primili obe doze vakcine treba omogućiti da „žive normalno“.\n„Zašto bi ljudi koji su se vakcinisali i poslušali svoju državu plaćali cenu zbog onih koji ne žele da se vakcinišu“, naveo je Vesić i dodao da će tražiti i da revakcinisanima iz drugih država omogući ulazak u Srbiju bez PCR testa.\nKada je u pitanju najavljeno pooštravanje mera, on je rekao da On je rekao da svako zaoštravanje znači ekonomsku štetu i gubitak radnih mesta i da se tokom vikenda, kada nije radio nijedan ugostiteljski objekat, videlo da je organizovano veoma mnogo privatnih žurki, a da svako ko u to ne veruje pogleda društvene mreže, preneo je Beoinfo.\n„Umesto da ljudi sede u restoranima uz poštovanje svih mera i mogućnost države da kontroliše takve objekte, sada su se svi preselili u privatne kuće u koje ne možemo da uđemo. Na tim mestima ljudi su mnogo izloženiji zarazi. Bude li Krizni štab odlučio pod pritiskom, a premijerka morala da popusti da restorani i dalje ne rade, imaćemo još više privatnih žurki“, rekao je Vesić.\nNaglasio je da bi bila mnogo svrsishodnija vakcinacija, umesto što se pred svaku sednicu Kriznog štaba „bavimo najavama novih zabrana“.\n„Bilo bi dobro da neki od onih koji nam svaki dan predlažu zabrane, u medijima počnu da objašnjavaju ljudima da je AstraZeneka vakcina odlična i da što više ljudi treba da se vakciniše, kao i da se građani više ne plaše netačnim informacijama da je zdravstveni sistem pred pucanjem jer to jednostavno nije tačno“, rekao je Vesić.\n„U Beogradu će sa današnjim danom biti vakcinisano više od 400.000 ljudi. Umesto da se bavimo time kako se vakciniše 600.000, 700.000 ili 800.000, čime se samo Grad Beograd bavi, mi pričamo o novim restrikcijama zbog kojih naši ljudi ostaju bez posla“, naglasio je Vesić.\nPrevious articleDŽUMHUR PRETIO SUDIJI DA ĆE GA UBITI: Bosanac divljao tokom meča, pa izbačen sa turnira u Meksiku\nNext articleSPEKTAKL NA SANTIJAGO BERNABEU: Đoković i Nadal pred 81.000 navijača?


Pakistan i Indija obilježavaju danas i sutra Dan nezavisnosti - Klix.ba\nSvijet Pakistan i Indija obilježavaju danas i sutra Dan nezavisnosti\nPakistan i Indija obilježavaju danas i sutra Dan nezavisnosti\n14.8.2006. u 14:04\nPakistanski predsjednik Pervez Mušaraf i premijer Šaukat Aziz saopćili su povodom proslave dana nezavisnosti da će Pakistan podržavati nezavisnost Kašmira i upozorili Indiju od bilo kakvih vojnih avantura, objavila je državna televizija.\n"Mi nismo nikome prijetnja i ne prihvatamo prijetnje ni sa čije strane", rekao je Mušaraf u ponoćnom obraćanju naciji, misleći na optužbe nekih indijskih političkih partija da je Pakistan umiješan u terorističke napade od 11. jula kada je poginulo preko 200 ljudi.\nPremijer Aziz je naglasio na ceremoniji povodom 59. godišnjice nezavisnosti da kašmirska kriza treba da se "riješi u skladu sa željama ljudi koji žive u toj oblasti", prenio je AP.\n"Ljudi iz oblasti Kašmira imaju veoma važnu ulogu u rješavanju spora. Njihove želje i težnje se ne mogu ignorirati", rekao je Aziz.\nOn je dodao da će Pakistan i "dalje pružati političku, diplomatsku i moralnu podršku svojoj braći i sestrama u Kašmiru sve dok ne ostvare svoj konačni cilj".\nIndija i Pakistan odvojeno kontroliraju dijelove Kašmira, ali obje zemlje tvrde da ta oblast pripada njima. Borbe oko ove oblasti vode se od 1947. godine, kada su obje zemlje postale nezavisne.\nSutra se obilježava dan nezavisnosti Indije, pa su u New Delhiju i drugim većim gradovima poduzete zasad nezapamćene mjere sigurnosti.\nMjere sigurnosti su poduzete nakon što je indijska tajna služba saopćila da teroristi planiraju veće napade na sutrašnji dan nezavisnosti.\nProšle sedmice je američka ambasada u New Delhiju upozorila da postoji mogućnost da će grupe povezane s al-Qaidom napasti hotele, aerodrome i historijske spomenike u New Delhiju, Bombaju i drugim većim gradovima širom Indije.


Neizvesna sudbina evropskih jaja sa ispusta - Živinarstvo.com\nEpidemija ptičjeg gripa širom Evrope dovela je do toga da se mnoga jata živine drže trenutno u zatvorenom prostoru. Nekoliko evropskih organizacija za proizvodnju jaja pozvala su Evropsku komisiju da pod hitno pregleda sadašnje pravilnike o uslovima koliko živinska jata mogu da se čuvaju u zatvorenom prostoru, pre nego što izgube svoj status – jaja iz free range sistema.\nH5N8 virus ptičijeg gripa, koji hara Evropom i svetom zbog migracije divljih ptica, doveo je do toga da nacionalne vlasti zahtevaju zabranu držanja živine na ispustima, kako bi se izbegla dalja infekcija ovim virusom.\nPreko 80% kokoši nosilja iz free range sistema u EU, sada je smešteno u objektima bez mogućnosti izlaska na ispust, u skladu sa naredbama državnih organa. Sadašnja pravila nalažu da jaja od koka nosilja koje se drže duže od 12 nedelja u zatvorenom prostoru bez mogućnosti korišćenja ispusta – gube status „free range“ jaja.\nTrenutno postoji realna mogućnost da zbog novonastale situacije, vrlo malo jaja iz free range sistema bude dostupno potrošačima u EU. Takođe može doći do velikog poremećaja u lancu snabdevanja, od prepakivanja i štampanja nove ambalaže, koje ova promena zahteva, ne samo za sveža jaja, nego i za sve proizvode u čiji sastav ulaze free range jaja.\nZbog toga je nekoliko evropskih organizacija za proizvodnju jaja kao što je EUVEP (EU udruženja za proizvođače i prerađivače jaja) pozvalo je Evropsku komisiju da izda odstupanje, kako bi kokoši nosilje koje ostaju u zatvorenom više od 12 nedelja zbog problema ptičjeg gripa, održale svoj status „free range“ na nešto duži period.\nPeka Pesonen, generalni sekretar Copa i COGECA, navodi: “Jasno je da je prisustvo virusa u EU izvan kontrole poljoprivrednika, zbog migracije divljih ptica. S obzirom na izuzetne okolnosti, ne možemo prihvatiti da poljoprivrednik koji je investirao u free range sistem da snosi dodatne troškove zbog reklasifikacije proizvedenih jaja“.\nIzvor: Poultry World, mart 2017.


Zečji virus napao Rusiju - 25.10.2017, Sputnik Srbija\nSerija novih hakerskih napada pogodila je Rusiju i Ukrajinu i još neke evropske zemlje. Na udaru su se našle ruske banke i mediji, a među žrtvama je još... 25.10.2017, Sputnik Srbija\n19:53 25.10.2017 (Osveženo: 13:49 18.12.2018)\nCC0 / Pixabay / Zečevi\nSerija novih hakerskih napada pogodila je Rusiju i Ukrajinu i još neke evropske zemlje. Na udaru su se našle ruske banke i mediji, a među žrtvama je još nekoliko ukrajinskih javnih ustanova i strateških sajtova, kao i aerodrom u Odesi i metro u Kijevu.\n25 Oktobar 2017, 10:02\nNazvan „Bed rebit“ ovaj sajber-virus šifrira sve podatke koji se čuvaju u memoriji zaraženog računara, a zatim traži od korisnika da plate za njihovo otključavanje na posebnom sajtu.\nVirus se pojavljuje na ekranima inficiranih računara sa zahtevom za otkup od 300 dolara u virtuelnom novcu bitkojnu (0,05 bitkojna).\nEksperti pokušavaju da otkriju ko i šta stoji iza ovih napada, a neki smatraju da motiv nije zarada, jer je reč o malim sumama.\n„Izgleda da smo suočeni s novom epidemijom“, saopštila je ruska firma specijalizovana za sajber-bezbednost „Group-IB“.\nIstraga ove firme je identifikovala naziv domena odakle je započeto širenje virusa. Domen je 1dnscontrol.com, a IP 5.61.37.209.\nAnaliza je pokazala da je „Bed rebit“ modifikovana verzija virusa „Notpetja“ sa ispravljenim greškama u algoritmu šifrovanja.\nPodsetimo, „Notpetja“ je kripto-virus koji je u junu napao IT sisteme velikog broja organizacija u više zemalja sveta, uključujući Rusiju i Ukrajinu.\nGeneralni direktor „Group-IB“ Ilja Sačkov rekao je da iza napada stoji kriminalna grupa, a da je moguće utvrditi i o kome je konkretno reč.\n„Domen je registrovan još 2016. godine, neko ga plaća, a s njim je povezano još nekoliko zlonamernih sajtova. Ljudi koji su ih stvarali dejstvuju još od 2011. godine. Jasno je da je reč o kriminalnoj grupi. Nije dokazano da je direktno ona povezana sa ovim napadom, ali ona se bavila, spamom i fišingom, odnosno pokušajima krađe podataka korisnika interneta putem falsifikovane veb-stranice. Za razliku od prethodnih napada, mi već imamo neki ljudski trag i logiku, što će omogućiti bezbednosnim organima da sprovedu istragu i uhapse one koji su to uradili“, rekao je Sačkov za Sputnjik.\nRuska firma „Kasperski lab“, specijalizovana za sajber-bezbednost, saopštila je da je ovaj hakerski napad u najvećoj meri pogodio Rusiju, ali da ima sličnih napada i u Ukrajini, Turskoj i Nemačkoj, mada u znatno manjem broju.\nU „Kasperskom“ navode da svi znaci pokazuju da je u pitanju ciljani napad na korporativne mreže.\nU Rusiji su pogođena najmanje tri medija, među kojima su agencije „Interfaks“, kao i „Fontanka.ru“, glavni informacioni sajt u Sankt Peterburgu, dok su ruske banke uspele da spreče napad hakera, koji su putem ubacivanja virusa „Bed rebit“ pokušali da obore ruski bankarski sistem.\nUkrajinska Služba bezbednosti je saopštila da je blokirala dalje širenje kompjuterskog virusa, a njihovi specijalisti su ustanovili da se virus prenosi korišćenjem „fišing“ pisama elektronske pošte sa povratnom adresom koja je povezana sa tehničkom podrškom „Majkrosofta“.\nRuski eksperti, s druge strane, navode da se virus najverovatnije širi preko inficiranih sajtova, a da se u napadu koristi program „mimikats“, koji sa zaraženog kompjutera krade imena korisnika i šifre.\nStručnjaci takođe pokušavaju da otkriju i kako su se sistemi ruskih medija i ukrajinskih državnih institucija zarazili, a ustanovljeno je da se antivirus programi nisu aktivirali.\n„U trenutku širenja virusa, antivirus programi ga nisu detektovali. Kriminalci nisu budale — pre nego što pokrenu virus, oni ga testiraju na većini antivirusnih programa. Sada moramo iz toga da izvučemo pouke, naučimo lekcije i zaštitimo sebe. Kompanije koje su naučile tehničke lekcije posle letnjih napada gotovo da nisu stradale“, rekao je Sačkov, upozoravajući da će takvih virusa biti još više.\nEksperti se spore oko toga šta stoji iza ovih napada. Pominju se najmanje dva motiva: želja za zaradom i politička igra, a razvijaju se i teorije zavere.\n„Mislim da političkih motiva ovde nema. Najjednostavnija verzija jeste da sve kompanije koje su postale meta hakerskog napada koriste isti softver i hakeri su birali koga da napadnu polazeći od toga. Postoji čak i teorija zavere prema kojoj su Amerikanci pustili taj virus, kako bi kasnije sve to svalili na „ozloglašene“ ruske hakere. To je njihova stara praksa da za sve optužuju Ruse. Ipak mislim da se ovde radi o običnom kriminalu i želji za zaradom. Hakeri su pokrali baze podataka aerodroma u Odesi, koji ima ogroman promet, koji verovatno nije skroz legalan. Ako su hakeri pokrali podatke o sivom sektoru ekonomije, oni mogu kasnije da ih prodaju za veliki novac — ne za četvrtinu bitkojna, nego za mnogo veću sumu“, zaključuje politički analitičar Andrej Manojlo.


Predstavnici "Lokalnog fronta"\nPokret "Lokalni front" iz Kraljeva, koji formalno nema članstvo, osvojio je 5,95 odsto glasova svojih sugrađana, pa će se u budućem sazivu Skupštine grada, koja ima 70 mesta, naći i njihovih pet odbornika.\nTako su svima koji mislile da nema političkog delovanja bez partijskih lidera i centrala u Beogradu i bez mnogo novca uputili poruku: "Ako može u Kraljevu, može svuda".\nPredrag Voštinić iz "Lokalng fronta" kaže za RSE da su ljudi u ovom gradu prepoznali njihovu iskrenost i želju da zaista zastupaju interese građana u gradskoj Skupštini.\n"I da imaju nekoga ko bi zaista mogao, u ime pristojnih i obrazovanih ljudi u ovom gradu, da kaže nešto u njihovo ime u gradskoj Skupštini. Tu iskrenost i tu srčanost pokazivali smo u kampanji i oni su, pretpostavljam, zaokruživši naš broj na izbornom listiću, potvrdili neku veru da se nešto može ipak promeniti i da ne mora baš svako da potone u blato političkog nemorala, nakon uspeha na izborima", kaže Voštinić.\nUključili su se u politički život u nameri da se bore za pristojniju Srbiju i društvo sa ozbiljnijim moralnim referencama od sadašnjeg, a to su učinili nakon što su zaključili da podrška njihovih sugrađana preko društvenih mreža i tokom uličnih protesta, prevazilazi njihove prvobitne ambicije da animiraju ljude na odgovorno shvatanje politike i važnost izbora.\n"Uključivši se u politički život, zapravo, pokušavamo da iskoristimo poslednju instancu u borbi za neku, koliko toliko, pristojniju Srbiju i za neko društvo koje ima malo ozbiljnije moralne reference od ovog sadašnjeg. Mi smo počeli protestujući na ulici, braneći pristojnost i lepo vaspitanje, paradoksalno, baš zviždeći na trgovima i na ulicama jer nismo mogli da ćutimo, pa smo tako pozivali ljude da nam se pridruže", objašnjava Voštinić.\nČlanovi "Lokalnog fronta"\nPrema njegovim rečima, formalno članstvo "Lokalnog fronta" gotovo da i ne postoji i svodi se na grupu ljudi koja ga je oformila, nakon čega su prestali sa učlanjivanjem, jer to smatraju jednim od prvih manipulatorskih odnosa prema sopstvenoj ideji i zdravom pokretu.\n"Mi se, kao grupa građana u Kraljevu, zalažemo za principe participativne demokratije i prvo što ćemo učiniti je da jednu svoju stolicu u Skupštini ponudimo građanima za neposredno učestvovanje u radu gradske Skupštine, za domošenje ideja, ali i iznošenje predloga i žalbi. Mi ćemo biti njihov glas, koji će govoriti upravo ono što što oni očekuju. Slušaćemo ih, organizovaćemo debatne klubove i tražiti sve formate i institucije koje podrazumeva jedan ozbiljan oblik participativne demokratije", obećava Voštinić.\nOva grupa mladih ljudi okupila se pre dve i po godine nezadovoljni društveno-političkom situacijom u gradu, socijalnim statusom i duhovnom obamrlošću najširih slojeva.\nUspeli su da, u relativno kratkom vremenu, animiraju dovoljan broj sugrađana spremnih da podrže njihove ideje i na lokalnim izborima, održanim 24. aprila, u Skupštini Grada Kraljeva dobiju pet odborničkih mesta.\nIspred njih su bili "SNS" sa osvojenih 37,26 odsto glasova, "SPS-JS" sa 12,29 i "Dveri" sa 6,56 odsto glasovav, a iza njih je bilo udruženje "Starosedeoci Kraljeva i okoline", koje je takođe prešlo census sa osvojenih 5,46 odsto glasova.\nIspod cenzusa od pet odsto ostali su "Demokratska stranka" sa 4,95 odsto, "Nova Srbija" sa 3,85, "Demokratska stranka Srbije" sa 3,26, pokret "Složno za Kraljevo" sa 3,08, "Pokret Dosta" je bilo sa 2,55, "Socijal demokratska stranka" sa1,41, "Levica Srbije" sa 0,91 i "Nijedan od ponuđenih odgovora" sa osvojenih 0,62 glasova građana Kraljeva koji su izašli na glasanje.


(NE)VIDLJIVI MLADI: MLADI KOJI NAPUŠTAJU DOMOVE I HRANITELJSKE PORODICE – Stari grad\nStari grad » Vesti » (NE)VIDLJIVI MLADI: MLADI KOJI NAPUŠTAJU DOMOVE I HRANITELJSKE PORODICE\nPosted on 14. 06. 2021.\nBeograd, 14.06. U okviru kampanje o mladima koji napuštaju sistem socijalne zaštite, u prostorijama Gradske opštine Stari grad održan je prvi sastanak između mladih koji su napustili dom ili hraniteljsku porodicu iz udruženja Moj krug i medijskih radnika, u organizaciji “CEPORA” – Centra za pozitivan razvoj dece i omladine. Kroz zajednički susret mladi su medijske radnike upoznali sa najznačajnijim izazovima koji prate njihov proces osamostaljivanja nakon izlaska iz sistema, a medijski radnici su mladima pružili savete i podršku u planiranju budućih koraka u podizanju svesti građana o problemima koji prate njihovo osamostaljivanje i procesu iznalaženja dugoročnih rešenja.\nNa godišnjem nivou oko 200 mladih iz cele Srbije dođe u situaciju da im istekne pravo na domski ili porodični smeštaj. Mlade ljude koji izađu iz sistema socijalne zaštite očekuje niz izazova koje treba da reše ođednom – od lične dokumentacije, preko krova nad glavom i zaposlenja, a da najčešće nisu dovoljno osnaženi da sa njima izađu na kraj. “Kako bi se mladi uspešno podržali da se svim izazovima izbore, da se uključe u zajedincu i ostvare svoje potencijale, pored direktne podrške samim mladima, potrebno je da zajedno radimo na podizanju svesti svih građana o tome šta sve ovu sitauaciju čini toliko specifičnom i kako svako može da bude deo rešenja”, navodi Lidija Bukvić Branković iz “CEPORE” i dodaje da su upravo medijski radnici ti čije partnerstvo dugoročno može mnogo da pomogne na ovoj misiji.\nU okviru kampanje o mladima koji napuštaju sistem socijalne zaštite “(NE)VIDLJIVI MLADI”, tokom juna i jula 2021. godine organizuje se niz aktivnosti u uživo i online formatu. Pored sastanaka sa medijskim radnicima, biće organizovana i javna akcija koja će ukazati na najznačajnije izazove, ali i uspešne priče mladih koji su izašli iz domova i hraniteljskih porodica, tri onlajn okrugla stola sa budućim novinarima i biće objavljeni video snimci i stripovi koji ukazuju na najznačajnije “kritične tačke” koje u mnogome određuju dalji život ove grupe mladih.\nKampanja (NE)VIDLJIVI MLADI deo je projekta MLADI: “Media Literacy Alliance and Digital Importance”, finansiranog od strane Evropske unije. Nosilac kampanje, “CEPORA” – Centar za pozitivan razvoj dece i omladine (www.cepora.org) jedna je od organizacija koja deceniju unazad pruža podršku deci i mladima bez roditeljskog staranja na putu osamostaljivanja.\nKontakt: Lidija Bukvić Branković, izvršna direktorka “CEPORA” – Centra za pozitivan razvoj dece i omladine, 060.56.89.421, office@cepora.org\nPrevious PostPrevious PROSLAVA JUBILEJA – 50 GODINA POSTOJANJA OŠ „DRAGAN KOVAČEVIĆ“\nNext PostNext BESPLATNA ŠKOLA PLIVANJA I VATERPOLA ZA DECU


TRANSFERI Pregovori o transferu\nG. ŠUMAR 29.03.2019\nTRANSFERI EKSKLUZIV / Juventus za Pjanića traži 100 miliona eura od Reala\nInozemni mediji plasirali su nedavno informaciju da Zinedin Zidan (Zinedine Zidane) vidi Miralema Pjanića kao idealnog centralnog veznog igrača u projektu stvaranja novih "Galaktikosa", tima koji će vratiti povjerenje navijača Reala, koje je poljuljano nakon silnih posrtanja u ovoj sezoni.\nBosanskohercegovački veznjak raskošnog talenta, čiji su pasovi i udarci na visokoj cijeni u svijetu fudbala, privukao je pažnju legendarnog Francuza još u njegovom prvom mandatu na klupi "Kraljeva".\nTada do transfera nije došlo, ali je nedavni povratak Zidana na mjesto trenera španskog velikana i zvaničnog prvaka Evrope ponovo pokrenuo operaciju "Pjanić".\n- Pjanićev menadžer Falji Ramadani traži od kluba novi ugovor i veća primanja za našeg reprezentativca ili da ga "Stara dama" proda. Suma na koju bi Juventus pristao je oko 100 miliona eura, što bi sigurno bio veliki plus u kasi - tvrdi izvor blizak našem igraču.\nKo zna, možda će "Kraljevski klub" za angažman Pjanića morati da sruši klupski rekord u plaćenoj odšteti, koji je oboren kupovinom Gereta Bejla (Garerta Bale).\nViše o temi Juventus\n28.03.2019 u 08:02\n27.03.2019 u 18:39\nJuventus Miralem Pjanić Real Madrid


Energotehnika sprema radnike za Nemačku › Made-in-Germany.rs\nKompanija „Energotehnika Južna Bačka“ otvoriće u Novom Sadu fabriku za proizvodnju visokotehnoloških proizvoda iz oblasti automatike, kao i edukativni centar koji će godišnje oko 350 radnika obučavati za posao u Nemačkoj.\nZamenik direktora Davor Krmpot objašnjava da će polaznici edukativnog centra moći da steknu znanje i praksu za rad u inostranstvu, dok će se u proizvodnom delu fabričke hale praviti savremena elektrooprema i spremati za izvoz, prenosi novosadski „Dnevnik“.\nInvesticija u novu fabriku iznosi 1,4 miliona eura i rezultat je uspešne troipogodišnje saradnje vodeće novosadske kompanije na tržištu energetike u Srbiji i vodeće nemačke kompanije u oblasti elektroinstalacija „R+S solutions“ koja će stručno osposobljenom kadru iz Srbije omogućiti da rad nastavi u Nemačkoj.\n– Saradnja Energotehnike i nemačkog partnera rezultovala je formiranjem zajedničke kompanije „RSE solutions GmbH“ u Fuldi, gde već radi više stotina radnika koji su uspešno završili obuku u našem edukativnom centru u Novom Sadu – ističe Krmpot.\nPo njegovim rečima, da bi kandidati postali deo ovog programa obuke, treba da se jave na konkurs koji Energotehnika Južna Bačka periodično raspisuje, da imaju najmanje srednje obrazovanje elektrostruke, najmanje dve godine radnog iskustva i da nisu krivično osuđivani.\n– Obuka traje četiri meseca i veoma je zahtevna. Sastoji se od intenzivnog učenja nemačkog jezika i praktične i teorijske obuke iz struke. Nakon prolaska obuke, kandidati se ponovo testiraju, što je završni stepen selekcije. Oni kandidati koji uspešno polože test, imaju mogućnost da zasnuju radni odnos na određeno vreme za našu kompaniju u Nemačkoj – kaže Krmpot.\nOn najavljuje da je od sledeće godine u planu i proširivanje programa obuke na druge, prvenstveno mašinske struke, zavarivače i bravare, jer je u Nemačkoj prisutna velika potreba za tim profilima majstora, dok će u novosadskom centru nastaviti sa proizvodnjom kvalitetnih kadrova za rad u njihovoj firmi u Nemačkoj.


Sofić I Ćutilo Uručili Humanitarnu Pomoć Za 70 Povratničkih Porodica U Posavskom Kantonu\nHome AP Vojvodina Sofić i Ćutilo uručili humanitarnu pomoć za 70 povratničkih porodica u Posavskom...\nNovi Sad, 28. maj – Pokrajinski sekretar za regionalni razvoj, međuregionalnu saradnju i lokalnu samoupravu Aleksandar Sofić i direktor Fonda za izbegla, raseljena lica i za saradnju sa Srbima u regionu Duško Ćutilo obišli su danas Posavski kanton i opštinu Odžak u Federaciji Bosne i Hercegovine gde su uručili humanitarnu pomoć u vidu hrane i higijenskih proizvoda za 70 povratničkih porodica u vrednosti od 1,5 miliona dinara.\nTokom višednevne posete, delegacija Pokrajinske vlade sastala se u Banjaluci sa direktorom Sekretarijata za izbegla i raseljena lica Republike Srpske LJubom Ninkovićem, kako bi definisali korake u pomoći srpskim porodicama u Federaciji.\nSofić je tom prilikom istako da je na sastanku dogovoreno da se do kraja godine definiše akcioni plan Fonda i Sekretarijata iz Srpske kako bi se sledeće godine zajedničkim snagama preko programa koji će biti definisani akcionim planom na osnovu prethodnog mapiranja stanja i potreba pomoglo Srbima koji žive u Federaciji Bosne i Hercegovine.\nNa području Posavskog kantona u Federaciji Bosne i Hercegovine živi oko hiljadu Srba uglavnom starije životne dobi i težeg materijalnog položaja.\n„Naša je dužnost da istrajemo u zajedničkoj podršci svim našim ljudima van matične države Srbije. Pokrajinska vlada i Fond za izbegla, raseljena lica i za saradnju sa Srbima u regionu veoma posvećeno rade na svim nivoima saradnje i tome u prilog govore brojni sporazumi potpisani u proteklom periodu”, poručio je Sofić i naglasio da će Pokrajinska vlada biti jednako posvećena svim našim ljudima širom regiona, pa tako i opštinama i porodicama u Federaciji.\nPoseti Posavskom kantonu prisustvovali su i generalni sekretar Skupštine AP Vojvodine Nikola Banjac i predsednik Poslaničke grupe prijateljstva i saradnje sa Narodnom skupštinom Republike Srpske Aleksandar Zirojević.\nizbegla i raseljeni\nPrevious articlePredsednici Pastor i Mirović sa predstavnicima francuskog Instituta za visoke studije nacionalne odbrane\nNext articleMeđunarodni dan muzike-Romskog kulturnog centra Pančevo


Opći pravci i prioriteti za provođenje vanjske politike Bosne i Hercegovine\npočetna | vanjska politika\nDokument objavljen: 31.3.2003\nPolazeći od činjenice da je svijet zahvaćen procesom globalizacije, koja strukturalno mijenja međunarodne odnose i poziva na rješavanje gorućih pitanja na globalnom i regionalnim nivoima u cilju sveobuhvatne zaštite ljudskih prava, eliminiranja siromaštva, razvijanja globalnog partnerstva za razvoj, čvrstog opredjeljenja za procese integracije i tranzicije u regionu Jugoistočne Evrope u političkom, ekonomskom i sigurnosnom smislu, svjesni potrebe za ubrzavanjem procesa evropskih integracija Bosne i Hercegovine, Predsjedništvo Bosne i Hercegovine ovim dokumentom definira načela, pravce i prioritete vanjske politike Bosne i Hercegovine u predstojećem periodu. I- Načela vanjske politike Bosne i Hercegovine\nU skladu sa odredbama Ustava Bosne i Hercegovine, Predsjedništvo Bosne i Hercegovine nadležno je za vođenje vanjske politike Bosne i Hercegovine.\nPromocija, odbrana interesa i nastupanje u ime Bosne i Hercegovine u međunarodnim odnosima zasnivaju se na odredbama Ustava Bosne i Hercegovine, zakonima, odlukama i stavovima Predsjedništva Bosne i Hercegovine, Parlamenta Bosne i Hercegovine, Vijeća ministara Bosne i Hercegovine i Ministarstva vanjskih poslova Bosne i Hercegovine.\nBosna i Hercegovina, suverena i međunarodno priznata država, sarađivaće u međunarodnim, odnosno bilateralnim, regionalnim i globalnim okvirima, a uređivat će ugovorene i odnose druge prirode sa svim državama i međunarodnim organizacijama na načelima koja su sadržana u Povelji UN-a, Završnom aktu iz Helsinkija i ostalim dokumentima Organizacije za sigurnost i saradnju u Evropi, te općeprihvaćenim principima međunarodnog prava.\nBosna i Hercegovina, jedna od pet ravnopravnih država nasljednica, aktivno će učestvovati u sukcesiji bivše SFRJ i poštovati prava i obaveze koje proističu iz tog statusa.\nII– Prioriteti vanjske politike Bosne i Hercegovine\nVanjska politika Bosne i Hercegovine usmjerena je ka unapređenju i očuvanju trajnog mira, sigurnosti i stabilnog demokratskog i sveukupnog državnog razvoja, odnosno uključivanju u savremene evropske, političke, ekonomske i sigurnosne integracione tokove. U cilju promoviranja svojih strateških interesa, Bosna i Hercegovina će voditi transparentnu vanjsku politiku, u saglasnosti sa slijedećim prioritetima: Očuvanje i zaštita nezavisnosti, suvereniteta i teritorijalnog integriteta Bosne i Hercegovine u međunarodno priznatim granicama; Potpuna i dosljedna implementacija Općeg mirovnog sporazuma (OMS); Pristupanje Bosne i Hercegovine evroatlantskim integracionim procesima; Učešće Bosne i Hercegovine u multilateralnim aktivnostima, posebno u sklopu sistema Ujedinjenih naroda (UN), Vijeća Evrope, Organizacije za sigurnost i saradnju u Evropi (OSCE), Organizacije islamske konferencije (OIC), i dr.; Promocija Bosne i Hercegovine kao partnera u međunarodnim ekonomskim odnosima i aktivnosti koje će omogućiti prijem Bosne i Hercegovine u Svjetsku trgovinsku organizaciju (WTO) i druge međunarodne organizacije i asocijacije.\nIII - Osnovni pravci i aktivnosti vanjske politike BiH\n(a) Bilateralne prirode\nUnapređenje saradnje sa susjednim državama – Republikom Hrvatskom (RH) i Srbijom i Crnom Gorom, na osnovama zajedničkog interesa i načelima ravnopravnosti, uzajamnog uvažavanja i poštivanja suvereniteta i teritorijalnog integriteta, trajni je prioritet vanjske politike Bosne i Hercegovine; Bosna i Hercegovina će razvijati bilateralne odnose, posebno sa državama članicama Upravnog odbora Vijeća za provođenje mirovnog sporazuma, Sjedinjenim Američkim Državama, Ruskom Federacijom, Velikom Britanijom, Francuskom, Kinom i ostalim članicama Vijeća sigurnosti UN, državama članicama Evropske unije, državama u Regionu, državama članicama Organizacije islamske konferencije i ostalim državama koje doprinose obnavljanju i razvijanju Bosne i Hercegovine. U skladu sa interesima i realnim mogućnostima, Bosna i Hercegovina će se zauzeti za uspostavljanje diplomatskih odnosa sa državama sa kojima to nije postignuto, a unapređivaće bilateralne aktivnosti prema državama u regionima, gdje to dosad nije ostvareno; Neophodno je dalje unapređivanje reguliranja bilateralnih odnosa međudržavnim sporazumima od obostranog interesa, naročito u oblasti privrede i inozemnih ulaganja; Jedan od bitnih zadataka diplomacije Bosne i Hercegovine je promoviranje interesa i razvojnih mogućnosti bh. privrede na osnovama utvrđene strategije razvoja zemlje; Bosna i Hercegovina će na bilateralnom planu razvijati saradnju u oblasti nauke i tehnologije, kulture, obrazovanja i sporta, kao važnim pretpostavkama za uključivanje Bosne i Hercegovine u savremene svjetske tokove. (b) Multilateralne prirode\nPoložaj Bosne i Hercegovine u geostrateškom smislu uslovljava i prioritete njenog vanjskopolitičkog nastupanja, posebno multilateralne prirode. Strateški prioritet Bosne i Hercegovine je pojačani i sistemski iskorak u smjeru evropskih i transatlantskih integracija, s ciljem poboljšanja i institucionaliziranja međusobne saradnje; Dalje približavanje i institucionalizacija odnosa sa Evropskom unijom u skladu sa Procesom za stabilizaciju i pridruživanje od bitnog su značaja za Bosnu i Hercegovinu. Postizanje Sporazuma o stabilizaciji i pridruživanju EU, a potom i njegova potpuna primjena, treba da značajno doprinesu uključivanju BiH u evropske integracione tokove; Aktivnostima BiH u sistemu Ujedinjenih nacija i njenim specijaliziranim agencijama podsticaće se programi UN namijenjeni Bosni i Hercegovini; Neophodno je intenzivirati aktivnosti za prijem Bosne i Hercegovine u Svjetsku trgovinsku organizaciju (WTO), što će otvoriti vrata za uključivanje u globalne trgovinske tokove; Sa Organizacijom za evropsku sigurnost i saradnju (OSCE) i ubuduće će se aktivno raditi u ostvarivanju njenih osnovnih programskih načela. Posebno će biti naglašena neophodnost realizacije obaveza iz Sporazuma o regionalnoj saradnji (čl. II i V Aneksa 1-B Okvirnog mirovnog sporazuma – OMS) te kontinuirano aktivno učešće predstavnika Bosne i Hercegovine u pregovorima o regionalnom kontroliranju naoružanja (čl. V Aneksa 1-B OMS); Aktivnosti u odnosu na evroatlantske sigurnosne strukture, s krajnjim ciljem institucionaliziranja odnosa sa Sjevernoatlantskim vojnim savezom – NATO-om, biće prvenstveno usmjerene ka uključivanju Bosne i Hercegovine u program Partnerstvo za mir; S ciljem daljeg razvijanja dobrih odnosa, postizanja trajne stabilnosti, sigurnosti i ekonomskog prosperiteta, posebna će pažnja biti usmjerena na aktivnosti u okviru regionalne i subregionalne saradnje. Imajući u vidu vitalne interese Bosne i Hercegovine, prvenstveno će se insistirati na konkretizaciji saradnje unutar Centralno-evropske inicijative (CEI), Procesa saradnje u Jugoistočnoj Evropi (SEECP) – posebno tokom perioda (2003/2004.g.) kada BiH predsjedava u okviru inicijative i organizacije Pakta za stabilnost u Jugoistočnoj Evropi, Inicijative za saradnju država Jugoistočne Evrope (SECI), Jadransko-jonskoj inicijativi, Dunavskom procesu saradnje (DCP), te drugim regionalnim i subregionalnim grupacijama; Biće nastavljena saradnja sa državama članicama Organizacije islamske konferencije (OIC), posebno u okviru unapređenja privrednih odnosa; Biće nastavljena saradnja sa Pokretom nesvrstanih država, sa težnjom da Bosna i Hercegovina dobije status posmatrača; U skladu sa interesima i potrebama Bosne i Hercegovine sarađivaće se sa Organizacijom američkih država (OAS), Organizacijom afričkog jedinstva (OAU), Asocijacijom država Latinske Amerike (ALADI), Asocijacijom država Jugoistočne Azije (ASEAN) i drugima; Na osnovu ispoljenih interesa, Bosna i Hercegovina će učestvovati u realiziranju postojećih i postizanju novih međudržavnih sporazuma, s namjerom stvaranja povoljnije atmosfere za privrednu saradnju. Bit će osigurano i učešće u radu multinacionalnih foruma koji se bave ekonomskim razvojem i poboljšanjem privredne razmjene sa inozemstvom;\n(c) Zaštita interesa državljana Bosne i Hercegovine u inozemstvu\nPoseban cilj vanjskopolitičkih aktivnosti Bosne i Hercegovine, prvensteveno bilateralnih, bit će zaštita interesa i pomoć bosanskohercegovačkim građanima koji borave u inozemstvu u ostvarivanja njihovih prava, te pomoć privrednim subjektima koji posluju na tržištima drugih država. S tim ciljem će se i ubuduće inicirati postizanje bilateralnih sporazuma u oblasti konzularne, radno-pravne i imovinske zaštite građana Bosne i Hercegovine u inozemstvu. Također će se učestvovati u pripremanju i prihvatanju konvencija i ostalih međunarodnih dokumenata; Pokrenuće se sve potrebne aktivnosti za liberalizaciju viznog režima za građane Bosne i Hercegovine.\nBroj: 01-645-30/03Sarajevo, 26. mart 2003. godine\nPredsjedavajući Predsjedništva BiHBorislav Paravac


Medojević: Problem kriminala u Crnoj Gori ne može biti rešen aktivnim čekanjem\nDemokratska partija socijalista premijera Mila Đukanovića poručila je danas Grupi za promjene da se nije plašila ni onih koji su komandovali Miloradu Ulemeku Legiji, pa neće ni onih koji mu služe. Izvršni direktor GZP-a Nebojša Medojević upozorio je crnogorskog premijera da problem kriminala u Crnoj Gori ne može biti riješen ‘’aktivnim čekanjem’’ i poručila mu da bi, ukoliko to ne shvati na vrijeme, mogao proći kao Đinđić.\nInformativna služba DPS-a saopštila je da ta partija ne bježi od bilo kojeg problema u Crnoj Gori i da je sposobna da se zajedno sa državnim organima suoči i sa organizovanim kriminalom.\nU DPS smatraju da činjenica da bi Medojević mogao biti od pomoći crnogorskim državnim organima jer je pišući za novine zemunskog klana ‘’Indentitet’’ shvatio kako funkcioniše organizovani kriminal, nije dovoljna da on uzme za pravo da bilo koga podučava ili plaši.\n“Posebno ne, praveći neumjesna poređenja sa atentatom na premijera Srbije Zorana Đinđića. Zato je poruka DPS-a jasna - nismo se plašili ni onih koji su komandovali Legiji, pa nećemo ni onih koji mu služe”, saopšteno je iz te stranke.\nA donedavni crnogorski ministar policije Andrija Jovićević ocijenio je da je likvidacija visokog policijskog funkcionera Slavoljuba Šćekića direktan udar i prijetnja organizovanog kriminala policiji da se ne miješa u svoj posao.\n“Postavlja se pitanje da li se Crna Gora može izboriti sa narastajućim, sve bolje organizovanim, finansijski nezavisnim i u sistemu etabliranim organizovanim kriminalom, ukoliko još vlast ne priznaje da on postoji u Crnoj Gori”, kazao je Jovićević.\nPorodica ubijenog inspektora crnogorske policije Slavoljuba Šćekića saopštila je da je ogorčena i zaprepašćena izjavom premijera Mila Đukanovića da je ubistvo njihovog sina i brata manje-više očekivano.\nĐukanović je juče izjavio da ubistvo Šćekića, direktora Dana Duška Jovanovića ili pojedina prethodna ubistva, treba staviti u realan kontekst jer živimo u postkonfliktnom periodu.\nBeogradski policijski ekspert Marko Nicović rekao je za crnogorske medije da crnogorska vlast ne drži pod kontrolom kriminalne strukture koje funkcionišu po sistemu paralelne vlasti, i da je dio policijskih struktura povezan sa pozemljem.\nOn je, komentarišući ubistvo visokog policijskog funkcionera Slavoljuba Šćekića rekao da je krajnje vrijeme da se crnogorska vlast obračuna sa organizovanim kriminalom.